
COURTE PRÉFACE 



Je tiens â remercier bien cordialement le public breton du 
chaleureux accueil qu*il a bien voulu faire a mon premier volume 
de vers : An Hitvoudou, Je Tavais lancé bravement, le coeur 
plein d'espoir, comme un semeur qui jette sa graine au vent, afin 
qu'elle germe. Dieu veuille que mes poésies aient germé, elles 
aussi, au fond de quelques coeurs celtiques et les aient poussés â 
se faire les défenseurs de notre petite patrie. 

Car notre première patrie, nous le disons sans affectation 
comme sans honte, c'est la Bretagne. Et Tâme de notre pays, 
c'est sa langue. 

Malgré les efforts que prodiguent les vrais Bretons depuis 
quelques années pour obtenir la complète réhabilitation de notre 
langue, le gouvemement a fait jusqu*â présent la sourde oreille, 
et Técole primaire est devenu chez nous le contraire de ce qu'elle 
aurait dù ôtre : un foyer de nivellement général, de « débretoni- 
sation » et par lâ même de démoralisation graduelle. On trouve 
encore, â notre époque de libéralisme et de progrès, des gens assez 
aveugles pour prétendre que le breton ne saurait être enseigné 
qu'au détriment du fran^ais, et que notre langue doit être repoussée 
â priori comme un instrument de réaction. Nous soutenons, 
nous, qu'elle est susceptible de progrès : il suffit de jeter un 
regard sur notre litt^rature au xix« siècle. Nous soutenons que 
chez nous la méthode bilingue, la seule rationnellc, produirait 
d'admirables effets, et nous appuyons cette assertion en citant 

rexemple si frappant de renseignement, au Pays de Galles, du 
gallois et de l'anglais. 

Quoiqu'il en advienae nous ne cesserons de réclamer, après 
les Brizeux, les Le Gonidec, les Luzel, les Le Scour et â la suite 
de nos célébrités et de nos écrivains bretons modemes comme 
MM. de la Borderie, Loth, Bmault, Vallée, Le Goffic, Le Braz, 
Tiercelin, René Degoul, G>rfec, G>rentin Le Nours, etc., Tensei- 
gnement, au moins partiel^ de notre langue et de notre Histoire» 
non comme une faveur, mais comme une chose â laquelle nous 
avons droit. N'est-il pas de toute justice, en effet, qu'un peuple 
qui a su se conserver homogène jusqu*â nos jours, qui a gardé 
intact â travers les siècles Théritage que lui léguèrent ses ancètres, 
sa Langue et ses Moeurs, puisse enñn réclamer de la grande 
natioa â laquelle il s*est librement uni, le respect de sa person- 
nalité et la mise en honneur de son idionie ? 

Cependant uo résultat, et non des moins efHcaces, a été 
attcint : le clergé breton s'est mis â roeuvre, et commence, 
non seulement â cultiver le breton pour lui-méme, mais â le 
parler dans la cliaire avec beaucoup de pureté et de correction. 
l)e leur côté, si les Frères des Ecoles chrétiennes et les Soeurs 
Blanches ne Tenseignent pas encore ofñciellement, du moins ils 
ne le proscrivent plus comme autrefois et en autorisent même 
Tenseignement libre dans certaines classes. Deux coUèges ont» 
de plus, organisé des cours de langue celtique, Tun â Saint-Brieuc» 
Tautre â Guingamp. 

Le cri d'appel de Brizeux aux paroisses d'Armorique a été 
entendu : 

Dans ces classes sans nombre 

Notre langage k nous ne résonne jamais ! 

Nos vieus Saints ont pleuré dans leur chapelle sombre 1 

c Héla9 1 dit Hoêl, les fils des guerriers que i'aimais !... « 

, . . , Le niveau, c*est la mort ! — O prètres d'Armoriqae 
Si calmes, mais si forts sous vos surplis de lin, 
Anne laissa tomber le joug sur la Celtique, 
Sauvez du moins, sauvez la barpe de Merlin ! 

(Ln FUur d'Or). 



II me reste enfin â remercier nos frères d'Irlande, des Highlands 
d'Ecosse et du Pays de Galles, du concours efñcace qu'un grand 
nombre de leurs journaux m'ont prêté pour répandre An Hir^ 
vou^ou parmi eux. 

Dans ce premier livre, j'avais fait précéder mes Poésies de 
quelques mots de gallois, dans Tintention de travailler par lâ k 
établir entre les Galles et la Bretagne une sorte de coUaboration 
littéraire. Dans celui-ci j^ai fait plus encore en ajoutant â 
quelques pièces de vers la traduction galloise. On y trouvera 
aussi des dessins de M. Hamonic, le zélé photographe breton de 
Saint-Brieuc, qui met si gracieusement ses talents d'artiste au 
service de ia Bretagne. Enfin, et les Celtes m*en sauront gré, je 
me suis assuré la coUaboration du jeune artiste gallois de Festi- 
niog, loan Mab lorwerth « Pwyntil Meirion », élève des Beaux- 
Arts, â Paris. II a exécuté pour An Delen dir la plupart des 
croquf$ et des vignettes qui trouvent leur place dans ce livre. Tous 
sont pleins de naturel et de sentiment. Je ne puis que lui en 
exprimer ici ma reconnaissance, en souhaitant que la mutucUe 
fréquentation des hommes de notre race dispersée, mais indes- 
tructible, constitue pour elle une force plus considérable â opposer 
â ses nombreux détracteurs, en même temps qu'une source de 
paix, de prospérité et de ri<Pbe5se, 

TALDm. 

KENTSKRID 
(en brezonek kerne-uhel) 



M/«M^^^<^MAM^ 



(D*am Zad ha d*am Mam), 

Na lârin er c*hentskrid a zo ama neira divar ma fenn ma-heùn. 
Da bctra ? Neb a zeu da voud pez ac'h ê, n'euz forz cn pe bajen 
deuz skeul ar bed e ma erru, n'ê ket d*an e-heùn e tle ze, mcz 
d'e gerent, varlerc'h Doue. 

Me lâro d'ac'h eta istor nia gouenn, ha nia zud-koz. Eun dever 
ê d'in. Kablus e vefen niar tafen var buhe hag oberiou umbl 
ma c'herent, païzanted gwir vreton, o deuz roet d'in gant o gwad 
kelt, karante ma bro hag he iez, ha tristidigez peurbadus mipien 
Breiz. 

Pe lê 'kuz griennou ma zadou ? En devalijen dewa. Biskoaz 
den, ma zud paour, na glevaz kont deuz ar JafFrennaoued, kant* 
hanter-kant vlâ ac'hann. Var dro kreiz ar c'hantved divea, eun 
tadiou d'in a zine e hano var eur paper-timbr evel-hen : 
« lavrennou ». Ha gant petore skritur, ma Doue binniget! Dom 
eul labourer-douar oa doc'houtan, a-ze oa, dom pounner eur 
poanier, eur c'hêz, a c'honee e vuhe gant c'houezen e dal I Hag 
evelse zo bet kont gant ma holl gerent koz, 'med eur chans e ve. 
Kouerien ha tud a renk izel e oant hoU, o ren o buhe en-dan 
magoriou uhel ha galloudus eur c'hastell noblansiz b^nnag, va? 
douarou parreziou Skrignak, Plourac'h ha Bolazekt 

Doue d'o fardono I Trugarekaat a ran 'nê da voud poaniet 
kement evid eur mab-bihan bennag a dlie dond diveatoc'h, ha da 
voud bemiet didrouz en o c'horn o-heùn tenzoriou a vcnnoziou hag 
a zonjezonou di-implich, a ran brema ma c'honidegez doc'houtê. 

En-dan an Dispac*h-Vraz e zo mennek deuz ar Jaffrennaoued 
evid ar vech kenta. Neuze santchont en o goaziou o redek gwad 
o zud koz, ar re a zifennaz o bro moustret gant ar gwaskerien, 
brema zo meur a gantved. 

Da goulz an Dispac'h, daou anê, louen Jaffrennou ha Gab 
Winamanty tad Glodina Winamant, mam ma zad, a dapaz krog 
'n o firc'hier hag en eur goz fuzuU bennag, ha, gant eun nebeud 
Bretoned all, ec'h echont da stourm oc'h soudarded Bro-C*hall. 
Boud e oant en emgann Plourac'h ha barz hini bourk Skrignak» 
en noa bet lec'h barz ar vered zo *n drp d'an iliz. 

Gab Winamant a reaz oc'hpenn. Savetei a reaz eun tiad 
noblansiz deuz Skrignak, o hano Kerveskontou, o ghom en maner 
Kerdanaon. Ar Re-Chlaz oa deut da c'houea an tan er c*hastell, 
kreiz an noz, evid loski an tiad a*bez, mez Gab a oa 'rok-ê, ha 
dre eun hentik disanve e vleinaz ar Gerveskontourien bete Ros- 
trenn, riskl e vuhe, hag o c*huzaz en ti eur c'hamalad. Maner 
Kerdanaon a zo c*hoaz 'n e zao, mez ar ouenn deuz ar Gerves- 
kontourien a zo mar\'et. 

Spontus oa braz ar gernez oa dre ar vro d*ar mare-ze. Ar Re- 
Chlaz a zcve en beo sakrist Plourac'h, vid kastia 'nan da voud 
diskleriet o erruidigez d'ar Chouanted. Deuz o zu, Chouanted 
Plourac'h a iea da loski en e chimlnal eur c*hontroler, toucher 
kant-da-diner, oa o chom en Mill-Hilvem ! Gwasa amzer I... 

D'ar c*hou1z ma komzan doc'houtan, ar Jaffrennaoued a oa ar 
ouenn anê o chom en eur geriaden deuz Skrignak, hanvet 
Keforc*h, hag eno *ma bepred ar c'horf anê. Douar o doa eno 

hag e telclient anan o-heùn. Koulskoude ma zad-koz Piers 
Jaf&ennou a ieaz 'pad eur pennad da chom da Gergrec*h, lecli 
ma temeaz just awac'h gant Glodina Winamant. Er blâ 1837 e 
teuaz ma zad var an douar. Dre forz poania noz ha dt, Piers 
Jaf&ennou koz, Doue d'e bardono, a oa deut da gaout eun tam 
ialc*had leve : braz e oa, treut, garo da weled, hag e hs eskemek, 
lem e fri vel kaouen ar c^hoajou dôn. Gwisket e vije dalclimad 
herve 'r c*hiz koz. Gwiskamant ar vro-ze oa neuze eun tok ledan 
ledan, hep voulouz, staget deuz an daou du ar bordou anan d'ar 
reor gand kerdennigou. Ar chupen a oa berlinj4ian, gant ba^ou 
deuz an daou du ; ar bragou oa ber, mez ne oa ket ledan vel 
hini giz Kastellin ; ar gamachou vije gret gand neud, ha neet ti 
'r gwiader. Broziou ar merc'hed a oa berlinj ive, glas pe rous. 
Pâ-c'h eed d*an eureujou var varc'h, *meuz klevet lâret, e vije 
gwisket eur vantell hir ha braz, a c'holoe ar marc*hek ha tallier 
ar marc*h. 

Diskadurez kenta ma zad, Glode Jaf&ennou, e resevaz anei en 
Keforc*h, kreiz ar parkeier hag an Natur gwe. Kaêrra kelenna- 
durez, honnez 1 Dibot a wech e ieé d*ar bourk d*ar skol. Mez 
goude e bask kenta, hen kasched da di Frereed Montroulez, hag 
ac*hano da Skoiach Kastell-Pol. Dond a reaz neuze 'darre d*ar 
gear, da labourat e zouarou, hep goùt just pe vicher da gemer. 

Paêa reaz kinnig ar gwad da Vro-C*hall en eur ober pemp blâ 
servich en Artilliri, en kear La Fère (Aisne). Goude hir gortozi- 
digez, e tistroaz d*e vro ha goude pemp blâ labour-douar e ieaz 
da gomis da-ved noter Gwerliskin. E spered lem hag e skiant 
vraz a rea d*an mond founnuz var rog 'barz studi an Noteriach 
hag al Lezennou. Deuz Gwerliskin, e leaz da Vontroulez da di 
De La Monneraie, noter, ha diveatoc*h da di an Otrou Vérant, 
vel kenu komis. Hema a gustume lâret aliez e oa gwLckoc'b £ 

geata komis evitan e-heùn var ar Reiz : « Dibot a vech, eman^ 
e weliz eun den ken für ha ken speredet. » 

Mez sethu o tond brezel Dek-ha-Triugent. Glode Jafürennou 
zo galvet da vond, ha bket da gabiten var bandennadou tud deuz 
Skrignak ha Bolazek. Pevar miz e tremenaz ar Vretoned e-barz 
« kamp » Cppti^a 'tal ar Mans, o c'hortoz ar Brussianed... hag 
an armou raad; na roed ket d'ê, hag ar boutou-ler na oa ket hanter 
anê da wiska o zreid dierc'hen. Ar re zo bet eno a v6 test mar lâran 
gaou. Dem a lâr na c',houlle ket Frans roi armou « Chassepot » 
d'ar Vretoned gant aoun e zeuchent da Chouanted var o c'hiz, 
da stlapa 'nei d'an traon.... . . 

Pa retomaz Glode Jaffrennou d*ar gear, en 1871, e vam baour 
a oa var he gwele a varo. Mond a reaz Velkent da genderc'hel 
gant e studi da di an Otrou De La Monneraie. An Otrou-ma oa 
kender d'ar jeneral Ar Flô^ an hin' zo bet neve savet eur jijen 
d'an en Lesneven ; he ma, o klevet e oa bet Jaffrennou er brezel 
hag en emgann Ar Mans, a zeuaz d'e gaout, hag a ginnigaz d'an 
ar vedalen militaire, Mez Glode Jaffrennou, gant eun uhelder 
kalon a ra enor d'an, na c'houllaz ket kemer aneï. « Meur a hini 
e-toüez ar Vretoned a oa ganin, eman, o deuz gret evel-t-on o 
dever, hag o deuz bet zoken muoc'h a boan evidon. D'ar re-ze 
eo dleet ar Groaz-enor. » Ar jeneral, souezet braz, a stardaz kalo- 
nek dom ar soudard koz. c Kement-se, eman, a zo dign deuz eur 
Breton ! » 

En 1872, Glode Jaffrennou oa digemeret da Noter, gant ar 
renk kenta. Dond a reaz da Garnot, stok da Skrignak, hag e 
temeaz gant Anna-Mari Ropars, merc'h da Fanch Ropars, mear 
parrez Bolazek. 

Nao-vla-var-n-ugent zo ema noter Glode Jaf&cnnou. Kaêrra 
buhe ha kaêrra obf r 1 Brud e wiedegez, e honestiz hag e galon 

vad a zo skignet dre-holl. E bried santel ha hen, e renont a-unan 
deveziou eürus ha peuc*h en o zi gwen *kenver gant an iliz, hag 
o oaled zo bet binniget gant Doue. 

Mar-d eo ma mam eur skouer a zantelez, madelez peorien ar 
barrez, hag oc^hpenn eur plac'h a spered tin a blij d'ei Itnn ha 
studia, mignonez d*âr Brezonek, ma zad ive zo chomet eur gwir 
Vreton, eur Breton er c'hiz-koz. N'euz ket eur gwaz en Kemc- 
Uhtl a oar kement a draou goz ha hen, kemcnt a doniou 
gwechall vel ma oar kana. Chomet eo ive den a lezen, stag oc'h e 
affirou ; eul labourer, vel e dud koz. 

En o enor eo gret ma leor. 



Fanch Jaffrennoü. 

GWERZIOU HA MARONADOU 

(Odes et Complaintes) 

AN delen dir » zo kinniget 
D'ân diou Vreiz, broiou binniget. 
Kinniget eo ive ouspenn 
D'an dud bec'hiet gânt an anken 
D'ar re zo paour ha reuzeudik, 
O c'halon gwan ha kizidik. 
Kinniget eo d'an dud nerzek 
A oar gouzanv ha chom dibleg ; 
Rag, mar meuz kanet va foaniou 
Va zal oa 'uz d'am glac'hariou. 
D*ar re zo sempl eo kinniget, 
D'ar re zo aliez kouezet : 
Goude o fec'hed, da vô d'ê 
Gweld eun ene henvel outê. 
Vel eur boked bleùn a c*houez ymé 
£o kinniget da beb Breizad. 

CYNNYG 

Y mae « Y Delyn ddur » yn cael ei chjmnyg — i 'r dwy 
Brydain, broydd bendigedig. — Mae yn cael ei ch^mnyg hefyd 
— I *r dynion a darawyd gan ddclttr, — 1 bawb sy 'n dlawd ac 
yn anffodus, — Eu calon yn wan.i theimladwy. — Mae yn cael 
ei chynnyg i 'r dynion nerthol — 'Sy'n adr^ibod dioddef, ond yn 
aros yn ddiblyg : — Rhag, os cenais fy Mlioenau, — Fy nhalcen 
ocdd yn uwch na 'm doluriau. — I bawb sy 'n llesg y cynnygiaf 
hon — I 'r rhai a syrthiasant llawcr gwaith. — Gwedi eu pechod, 
da fydd ganddynt — Weld enaid yn debyg iddynt. -r^ Fel coron 
o flodatt perarogl mwyn — Mae yn cael ei chynnyg i bob Brython. 

Awn rhagom vel gwaldgarwyr 
Gan ddiystyru braw, 
Mae tn\'st marchogion Arthur 
Yn dyvod oddi draw. 

(Brtfdir). 

Eomp diragomp vel tud a gar o bro 
Gant disprizoutan aôn 
'Ma trouz mârc'heien Arzur 
O toud duze euz a bell. 



JR BARZ KOZ O TOUGEN KLEZE ARZUR 



GALL digâlon, gand da c*halleg 
Te garche diouc'h hon bro c*harreg 
Pellaat, diskar ar Brezonek I * .. 

Te garche laza hon iez koz 
Hag hen kuz en dônder an noz ! 
Diwall, diwall rag hon malloz, 

Diwall ! Pa zavaz Breiz-Izel, 
Meur hini grenaz vel bugel I 
Diwall ! Rag Breiz n*all ket mervel. 

Ar gorventen nag an taran 
Eneb reier Breiz n'ed int man ! 
Daou vil vlâ zo na reont vân. 

Barzed a zo bet kurunet 
'Barz en gwir Vro ar Vretoned 
En tu all d*ar mor diroUet : 

Abherve, Bruglann, Meriadek 
Streo-ar-Mor, Hoêl Browcrek 
Holl tu4 a gar ar Brezonek ; 

Eostik-ar-Garantez zo c*hoaz, 

lan Mab Gwillerm, ar stourmer braz, 

Taldir, ha kalz a re ail c'hoaz, 

Ar re-ze, e-kreiz an avel 

A c'houez brema war Breiz-Izel 

A zalc'ho penn evel rec'hel. 

Meulet 'ta ho Pro, Bretoned ! 
En peb korn al lannou savet, 
Breiz na gouezo, keid vô kanet. 

Kanomp holl war ar brava ton 
Da vro an Drouiz* eur gaêr a zôn 
Kanomp, kanomp, a greiz kalon ! 



(•) Druide. 

Da Fanch ValUb « Ahherve •* 



AR ieot zo glaz, hag er gwabren 
An heol a zav, kaêr ha nielen. 
Avel hag avel 
Pa renkan mervel I 

Bevet *meuz daou vlâ war-n-ugent ; 
Bleün zo bet skuiUet war ma hem, 

Avel hag avel 

Pa renkan mervel I 

Glac*har, trubuillou ha klenved 
Ganin ive zo digouezet. 

Avel hag âvl^l 

Pa renkan mervel ! 

Ar c'hletived a spount ma ene, 
Mé garche kaout iec'hed bemde.,. 

Avel hag avcl 

Pa renkan mervel l 

Me meuz bet mignouned feal : 
Am zouella 'deuz great re all 1 
Avel hag avel 
Pa renkan mervel ! 



EÜR BRETON O HUVREAL ,TAL E DAN 



Me meuz beachet en pell bro 

En Breiz ha Bro-Chall war eun dro ; 

Avel hag avel 

Pa renkan mervel ! 

Beachet war vor, war zouar. 
Ha goude ze ? Nemed glac'har. 

Avel hag avel 

Pa renkan mervel ! 

£n kom ma zan am beuz bet great 
Hunvreou a evurusted ! 

Avel hag avel 

Pa renkan mervel 1 

Marteze eo ma.fouell hepken 
Eo a ro d'in poan hag anken.,,. 

Avel hag avel 

Pa renkan mervel ! 

Pa vefoc'h maro, ma c'herent, 
Choui pere am c'har holl keraent ; 

Avel hag avel 

Pa renkan mervel 1 

Me a vô ma-un war ar bed. 
Mez an Awen* n'am lezo ket. 

Avel hag avel 

Pa renkan mervel ! 

Ha pa vin maro, Breton keaz, 
£n douar laket ma c'horf feaz, 

Avel hag avel 

Pa renkan mervel ! 



O La Muse. 

*Uz d'am bez c'hôâz âtti eien vor 
A gan6| o c'hoitlèil digôr. 

Avel hag avel 

Pa renkafi Metvél! 

Evid raa kano gwelloc'h c'hoaz 
Choui holl, tudou hag am c^haraz, 

Avel hag avel 

Pa renkan mervel ! 

Kaset korf an a Taldir » da hun 
Dindan gerrek enezen Sün. 
Avel hag avel 
.. Pa reiikan mervel ! 

Hed ar beurbadelez, eno, 

Me ma-unan a vouzkano : 
Avel hag avel 
Pa'z eo red mervel.... 



»w»»^>w»w^»w^w»w 

IV 



GWELEDIGEZ KENTA 



HEOL binniget, buhez ar bed, 
Rod wen, biskoaz skuizet 
O kerzet 
Dreuz d'an oablou ledan 
Piou ar mestr da entan ? 
Piou ar perc'hen ken galloudus 
Ma merk d*id eun hent peurbadus 
Eo red d'id heuill, p Heol skedus? 



AN HEOL O VOND DA GUZET DREG AR MENE-DU 

Loar, rouanez he fenn melen 
En dro d*id meur a stereden 
Vel gward-cnor en az kichen. 

OLoar 
Diwar hon faour Douar 
A bella, d'an noz, ar glac*har, 
Gand M vannou gwen, liou d'ar c'houâr, 
Pibu a gemenn d'id-te moned 
Heb beza biskoaz ehanet 
Dre hèntchou hevelep bepred ? 

Stered diniver an Ne ! Sell 
E maint evel tachou arc'hant 

Lintrus ha koant, 
Mez pegen pell, ha pegen pell ! 

Eur spont 
Sonjal e c'hallfen eno mond ! 

fnMez mar-d oc'h kaêr, piou zo kaêroc*h 
'Méd an Doue zo 'uz d'eoc'h 
tifetinez a zo c'hoaz skedusoc'h ! 



Digiti: 

V 



TOUR EUR CHAPEL VIHAN 
V 

EIL GWELEDIGEZ 

Airain sacré, pleurez sur h longue agonie 
De la race d'Arthur, vouée â la douleur. 
(Yves Berthou : U Glas), 

DOüE an Heol hag an Douar, 
Ar Stered hag al Loar, 
Eur Barz a zo, hag hen dister 
A c'hoanta kana da vrazder. 
Hogen, siwaz, pegen gwan eo 
Ha pegen trist aboue 'nia beo ! 

An anken hag an trenkadur 
A zo hepken e donkadur * 

Pa zonj c'hoarzin, 

Moust ha lirzin, 
Ar galonad dizesperus 
A sko e vuhez gwalleùrus. 
Mar seblant eürus diaveaz, 
E ene e-barz a zo feaz, • 
Ene krenus, a glask ato 
Eun eürusted ha ne gavo I 

Me garche bôut menez uhel 
Üpet ma fenn gant an ayel, 
Me na garchen biken mervel. 

Eur menez, mar vizen-me bet 
Sioul ha peoc'h vizen bepred, 

Vel an den koz 
'Chortoz an arched 'n eur repoz. 
Me mize gwelet pell, du-hont 
Beb sort tud o vond hag o tond. 
War c'horre ma c^hein daoubleget 
Tiajou tud 'mize maget. 
la, mez kaout eun ene varo 
Na c'hell karout den, var eun dro, 
Kement-se a zo re c'haro ! 
Petra 'ta neuze ? Eul lapouz 
Hag hen ken lawen ha ken douz ? 



(•) E blaneden. 

O ia I Beza lapouz zo brao, 
Moualc'h, eostik-noz pe bistiklao, 
Bruched-ru pe c'hoaz gwennili 
Ken skanv o c'horf hag al lili. 
Sell pegen uhel e nijont ! 
Piou zo barrek eno da vond ? 
Ken tost d'an Nenv, ha da Zoue, 
M'eller komz 'n eil gant egile, 
Mez buhez an evn a zo ber, 
E ene zo 'n e vouez ken kaêr, 
Ha pa vezo e vouez marvet, 
E ene'paour en do bevet ! 

Me garche boud an Avel mor 
Pa ve gorrek, ha pa fulor. 

D'ar mor me mize great an dro, 
Me mize redet tro-war-dro 
Da aochou karet Breiz, ma Bro. 

Me mize c'houezet gant kounnar 
Da harz diwarni peb glac*har. 
Me mize bet kalz plijadür 
O hirvoudi en eur goz vur 
Pe c'houibannat *barz an nor 
Vel eun ene o c'houir digor, 
Pe c'hoaz barz ar chiminalou 
D ober aoun d'ar merc'hedigou . . . 

Me n'oun mcnez, evn, nag avel, 
Siwaz vidoun ! — Eun den marvel. 

Perag n'oun ket manet bugel 
Pe varvet e-barz em c'havel ? 

C*hoantegez Doue na oar den. 
Senti a zo red hep termen, 
Mez me a rafe eur beden : 

lôr * galloudek, gweled a rez 
An neb o deuz poan hag enkrez. 
Meur hini zo anê, Te oar, 
Dam a guz, dam all a lavar. 
Mad ! Vidoun ne c'houlennan ket 
Kaout enor, brud, madou, gened, 
Mez pa vin maro, me garfe, 
En Breiz an nenv beza arre, 
Beza gand eun delen em dorn 
'Mesk ar Vretoned a beb kom, 
Ha dirag da drôn, Galloudek, 
Kana c'hoaz er iez Brezonek. 



(•) /or, eo an hano vije roet gant ar Chelted da Zone, an Tad Peurbadus. 
Miret eo bet 'touez ar Chemriz. 



igitizedbyGoOgle 



VI 

TEIRVED GWELEDIGEZ 

Ar beden. 

PRENV ar Maro a zo ennorap 
A-dalek an deiz nia vevomp 
Ha dre ma kresk hon bloaveziou 
E kresk ar prenv 'n hon gwaziou. 
Peb klenved, peb poan, peb terzien 
Siwaz a zo eun taol ouspenn. 

An den krenv a ve kounnaret 

Pa wel ar c'hlenved o toned... 

Kounnar an ijen, e kaser, 

Daoust d*czan da stourm, d'ar c*higer ! 

Klcmmomp, mez esperomp c'hoaz : 
Marteze 'r iec'hed zeui varc'hoaz. 
Pegen goullou ha hesk ar bed 
Pa gouez war hon fenn ar c'hlenved ! 



Neuze, n'euz nemed eul louzou, 
Rag ttuez an dud zo gouUou 
— Pell deuz o c'halon, o genou. 

Al louzou-ze eo ar beden. 
Ar beden a frealz* an den 
Hag a zousa e glenimaden. 
Neuze e kredomp, pa bédomp, 
Zo un all o selaou ouzomp, 
Eun drem troet war-zu ennomp. 

Dreist-hoU ar beden d'ar Werc'hez 
A ziver bam war hon enkrez : 

— Teneroc'h eo kalon maouez. — 

Pedomp eta, tud glac'haret, 
Pe eo talvoudek, pe n*eo ket. 

— Na oar den an traou da zoned. - 

Evid ar Chrouer ma viro 
Ouzomp an deiziou re c*h;iro 
Ha tremenvan hir ar maro. 



(*) Console. 

VII 
MARONAD 

AR BARZ lAOÜANK LEC*HVIEN (0 



M 



E glev ar c*hloc'h-kanv o sôn glaz : 
Re ah'ez e tint, allaz ! 



Deuz tu ar C*huz-Heol, an taoliou 
A zeu stank war an aveliou. 

Da bete Râon, deut ar c'helo. 
Klo<;'h an Ankou, piou zo maro ? 

— « Eur Barz, e kroz ar c'hloc*h en êr 
A zo marvet en Landreger, 

Eur Barz iaouank, izel-galon I 
Doue da bardono 'n Anaon. » 

Kloc'h âr Chanv a dint glac*harus, 
E vouez zo ien ha truezus, 

Vel pa ouelfe en e wisg arm ! 
Mez ne ma ket e-un o c'harm. 



(i) Lec*hvien a oa deuz kichen PempouII, ha pa zine e werziou e vije 
dalc'hmad gant al lez-hano Jn Trememr, 

Breiz-Izel 'deuz gouelet ive 
D*ar vleùen troc*het ken beure ; 

D*ar Barz iaouank, a zeblante 
Dond brudet braz en Breiz eun de. 

loul* Doue zo dôn. N'aUomp ket 
Gweled petra zo *n e gweled. 

Evelkent, gwad eur Barz ez eo, 
War ar maro-ze kresk ar beo. 

Gwad ar Varzed, pa ve skuillet 
A ve had ar re da zoned. 



Kousk, o Trmtener helavar**, 
Kousk en peuc*h 'n az kwele douar, 

Da lez-hano oa gwir, Lec^hvien, 
Rag n'ec'h euz great neir.ed tremn, 

Marteze, 'n euf dibab hennez 
Da blaneden c'haro welez?... 

Mez da vean ec'h euz digaset 
War di Breiz, zo kazi savet. 



(») Cboantege;,, 
(**) A la douu parole. 

Vel an eostik-noz en e glud, 
Na rêez 'med faê war ar brud ; 

Mez kuzet, e kanez gwelloc*h 
Glanoc'h da vouez, ha lirzinoc'h. 

Breiziz, en o Faradoz kaêr 
Da zigemer da ene skler, 

Keid ma kousko 'n e arched koat 
Da gorf iaouank, o tremeniad 1 

N 



vm 



AR CHOG RU 



(KlNNIGET d'aN TaD HaYDE, UEUZ KaRDIFF.) 



E oa neblec'h e-barz ar Vro 
Eur gwaz ken kaled ha Kado» 



Kado, vid gwir, oa eun ebeul, 
E vorzed ken teo hag eur peul. 

Gand den Kado na oê trec*het 
Gant ar c'hog ru, na larân ket ! 

£-tâl ar gear a Geristin, 
Bemnoz kleved eur iud sklentin, 

Garmou truezus vel anaon 
A skome 'r galon gant an aon. 

lezou hir ha trugarezus 
Vel re eun aneval heuzus. . . 

Ma lavare pôtred ar gear : 

a Eur gwalieur a vezo ember I » 



Eur sul da noz, 'tond deuz Kamot, 
Kado a gerze, leun e bod, 

Leun e gof a jistr put-Ievriz ; 
Mevia d'ar sul zo eur gwall c*hiz I 

Hogen pa ve mêp ar Breizad 
Evel an tan e verv e wad. 



E-tal Keristin, eun drouz vraz 
Ar pôtr Kado a zouezaz ^ 

Skrijaden skiltr ar c'hillog-noz 
A reaz hekleo dre ar roz. 

Tremen sioul hag hep pou&dur. 
En nije bet great eun den fur. 

Mez Kado, vel eur gwaz nerzus 
A respontaz d*ar c'hillog ruz. 

Oa ket e iouc'h gantan peurc'hreat, 
Ar c'hillog rù zo digouezet, 

Ha war benn Kado, dic^halloud, 
£z eo gwintet, evel eun toud ; 

Ez eo gwintet, ha gant tri dôl, 
Greuvet daoulagad an den foll. 

Kado gouezaz war an douar 
Beuzet er gwad hag er gaillar. . . 

Mez gant e vizied houam, 
E pakaz ar c'horn dre e gam. 

Eur gann spontus a zigoraz, 
Goùk ar c*hog Kado a wiaz. 

Hogen gant ar boan peurvrevet 
Pôtr Keristin a zo semplet. 



Kado paour 'neuz koUet e nerz I 
Man ken da aoni deuz e berz. . . 

Koz eo, daoubleget, hag hen dall : 
Kado a zo deut eun den all. 

Hogen ar c'hog na iudaz ken 
Pa vize keariz o tretnen. 



Digiti: 

IX 



PEDERVED GWELEDIGEZ 



WAR dosen Sant-Weltas (i) oun pignet 
Goueliou an noz oa peurziskennet 
Hag an nenv a oa sklerijennet 
Gant goulou drouglivet al Loar ; 
He c'hernier begek, *uz d'an dremwel, 
A skuille war veneziou Gronvel 
A red deuz Pleyber da Blonevel, 
Diou rengenn vannou liou d'ar c'houar. 



II 



Hag en tu eneb, en dremwel pell 
Lec'h e trouzkroz moriou Breiz-Izel 
E-kreiz baê Aodiern, an heol santel 
A goueze goude e dro hir ; 



(i) En pârrez Karnot, bro Gerne-Uhel. Eun dosen sounn hag ahel ez 
euz eno. Camp romain e kreder eo bet gwechall. Dek leo dro e weler 
diwar he c*hriben. 

Tenvalijen a oa war Gragou, 
War Huelgoat hag e veneziou, 
Deuz PouUaouen da Lanneanou 
Ha war Skrignak, bro an dud dir. 

III 

E-kreiz ar vro-ze, vel eun tour-tan 
Tosen Sant-Weltas, sioul ha distan, 
A zave ken sounn hag eun nez bran 
Tre an douar hag ar wabren ; 
Eun tu diouti oa skleraet 
Gant sklerijen gouêr al Loar vouzet : 
Mez war an tu all e oa ledet 
Gant an noz du, eur vantell ien. 



IV 

Neuze vennigiz al Loar velen 
Laket gant Doue krec'h ar gwabren 
Evid frealzi* kalon an den 
En noz tenval dizesperus ; 
Frealzerez an den glac'haret 
A ia da glask, e-lec*h e gousked, 
Huvreou all ouz he drem, gwenvet 
Gant nerz he c*hozni hirbadus. 



(*) Konaoli. 

Tani ha tam e pign 'barz an ncnvou, 
'N cur sklerijenna an douarou 
Ha kriben loued ar meneziou 
Deuz eur penn a Vreiz d*egile. 
Hag he bannou hir, pebez souez, 
Er parkeier, el lanneier gwez» 
A bik evcl skeuliou dizivez*, 
O skoulm* an dpuar gant an ne. 

VI 

Neuze weliz eun dra burzudus. 
Dre ma stoke eur vannen lintrus 
Da c'horre V blenen pe *r iùn fankus, 
Kroc'hen an douar a skarre ; 
Al lann a zaoublegc e bikou 
Hag ar bojou balan o bleuniou, 
Ar vein a dec'he deuz an henchou, 
Dirag ar beziou zigore ! 

VII 

Deuz peb bez, eun den maro zavaz 
Ha gant ar vannen loar a grapaz, 
Rez an douar beteg ma teuaz. 



(*) Hep ñnn. 

Rez an dosen sounn hag ar roz ; 
Eno, bodet holl war deir rengenn 
En em gavchont ; o eskem melen 
O tregemi deuz o zreid d'o fenn 
Vel delliou kraz eur wezen goz..,. 

VIII 

Ha me o kuza mesk ar bojou 
A gelcTiie vel rengennou goafou* 
Bek an dosen hag he c'hosteziou, 
Rag gant an aoun e oan boêniet : 
Ac*hano ar re varo welen 
O 'n em renka war hed ar rozen, 
Hag an disterra trouz na gleven 
Mesk kement a dud tremenet. 

IX 

Gant tud varo ar rengenn genta 
E oa telennou euz ar c'haêrra ; 
Barzed bmdet oant bet, peurvuia, 
En Breiz Vihan, amzer gwephall ; 
Klezeier oa gant an eil rummad, 
Merglet gant an amzer hag ar gwad 1 
Ar re-ze oa bet paotred argad** 
Enebourien Roman h^ Gall. 



(•) Lansou. 
(•*) Emgann. 

X 



An deirved rengenn a oa kouerien : 
O benv!ou labour e welen 
'N o daouarn eskemek ha melen, 
Rouzet e oant gant ar gozni. 
Deuz kreiz o zent hanter dispennet 
Chouezadennigou ber e santed, 
Ken sioul hag ezen er gweniched*, 
Ma kreden oant oc*h alani. 

XI 

Al loar begek, er wabren digor 
A neùzie vel eul lestr kreiz ar mor 
Pa chom ar gwagennou difulor, 
Ha pa ehan an avel têr ; 
El lanneier, na oa ken eun den 
O teurel en ér e iouc'haden... 
Na gane ket c'hoaz ar c'hilleien 
En Leskern nag en Keransker. 

XII . 

Neuze deuz kreiz tosen Sant Weltas 
En ear eur skeuden vriz a zavaz 
Ha d'an teuzou bodet e komzaz 

(•) Gwez bihan (Kerne), 

En eur iez hag a intenten. 
He mouez awechou gwân hag izel 
Strake vel koat sec'h er fornigel, 
Hag awechou e oa ken uhel 
Ha iudou hir ar gorventen. 

KONAN 

Me oa hanvet Konan braz 
Ab Meriadek, Ab Daoulaz, 
Ha ma gouenn-tud oa brudet 
Er pewar c'horn euz ar bed. 
War Vro-Poher e rencn 
Ha war Gerne penn da benn. 
Ama oun bet douaret 
Pèmzek kant vla tremenet. 
Sethu *meuz klevet em bez 
Koulz ha c'houi, Bretoned keaz, 
Eun hekleo brezel o sôn 
Hag ar c*hom-boud o tiston. 
Har o terri gwask ar foz 
£z oun savet kreiz an noz ; 
Dre urz lor, tad an holl dud, 
*Meuz trec'het ar maro mud. 
'Meuz trec*het ar maro kri 
Evid dond da arvesti * 
Eur wech c'hoaz ouz Bro Arvor 
Kelc'hiet gant mein ha gant mor, 



(•^ Da wU«|t 

Rag klevet 'meuz ar galvou 
O tiston er meneziou, 
Ha trouz treid ar Vretoned 
War ar garreg o kerzet. 
Klevet am meuz hon mibien 
O 'n em voda 'uz d*am fenn, 
O starda o renkou hir 
Vid lakat trec*ha ar gwir. 
Klevet am euz int bet c'hoaz 
Pell en tu all d'ar mor glaz 
Evid skoulma adarre 
Euz hon gouenn-tud an ere. 
Me glev e komzer bepred 
Brezonek *n hon bro garet ! 
Tud varo, meulomp Doue 
Zalvo hon Breiz a-neve !... 



GWENC^HLAN 

Me eo Gwenc*hlan, ar barz têr ! 
Ma ene zo deut seder 
P*am meuz klevet em bez dôn 
Ma zelen he-un o sôn. 
Hep na stoke biz a-bed 
D'he c*herdinier dir merglet, 
He deuz sonet koulskoude 
Ken lawen oa-hi ive ! 
Ha ! Perag n*allan-me ket 
Kana c'hoaz d'ar Vretoned, 

Dond c*hoaz beo en Breiz-Izel 
Vid difenn bro nia c'havel ? 
Me garche trugarekaat 
Kemend a Vretoned vad 
A zo brema holl war zao 
Vid skoazella an emzao 1 
Mez laket zo eun alc*houez 
Gant an ankou didruez ; 
War ma ieùzou dislivet, 
Ha war ma zelen merglet. 
Daoust da ze, meulomp Doue 
Zalvo hon Breiz a-neve I 



NOMENOE 

Me eo an Nomenoe 
Brudet eun amzer a oê 
Braz ha kaer e oa ma Lez 
Roue oan war Vreiz a-bez : 
Me am meuz trec*het ar Gall 
Ar Norman hag ar Saoz fall. 
Daoust hag hen zo deut arre 
En Breiz Vihan eur roue 
Ma klevan e-barz ar bed 
Komz c'hoaz ouz ar Vretoned ?. 
Meulomp holl, o tud varo, 
Hon iez koz hag hon mam-vro : 
Pedomp Doue galloudus 
Da roi d*eï trec*h hirbadus. 

Ar Balb 

Me n*oun 'med eur c*houer dister, 
Gwechall en Pleybenn noter. 
Mez Breiz am meuz difennet 
Daou c'hant vla-zo tremenet. 
Me meuz dalc*het gant enor 
Penn d'ar Gall Chauln, duk Arvor : 
Ouspenn daou-ugent parrez 
D'am galv zo savet a-bez I 
Hed da hed ar Menez-Du 
E tec'he *r Gall a bep tu ! 
En Timeur, en Sant-Hernin 
Chauln zo bet pillet ganin. 
Tal Kerahez oen lazet 
Gant eur vagad Gallaoued. 
Brema pa welan arre 
Ar Vretoned savet tre, 
E c*hoantefen mGnd ganto 
. . . Paneved gwask ar maro ! 

Ar Chalotais 

Ar Chalotais oun hanvet. 
En Parlamant Breiz oun bet. 
Bet oun seiz vla tremenet 
En Sant-Malo chadennet 
Vid difenn frankiz ma Bro I 
Mez brema tud all a zo ! 

Me o c*hlev en traonicnnou 
Ha war lein ar meneziou . . . 
Tud varo, meulomp Doue 
Zalvo hon Breiz a-neve ! 



GaB WlNAirANT 

Me n*oun *med eur paour Chouan 
Ganet en bro Breiz Vihan. 
Mez pa'z eo deut tud Bro-Chall 
Da zigas d'emp giziou all, 
Da ziskar hon beleien, 
Hon brezonek, hon c'hreden, 
Me am meuz kroget em forc'h 
Ha d'ar gann oun eat gant lorc'h I 
Ma c'halon he deuz tridet 
'Klevet zo c'hoaz Bretoned. . . 
Meulomp, chouanted^varo 
Ar re a zifenn o bro ! 



XIII 



Ma c'halon vel eun dellien sec*het 
A dritaz cm c'hreiz en eur glevet 
Mouez Gwinamant, ma zadiou karet 
O vennozi tud Breiz-Vihan . . . 

Kalz a gomzaz war e lerc*h goude, 
Mez ma diouskouam a zordone 
Ha ma daoulagad a beurzerre : 
Na gleven, na welen ken raan. 



XIV 

Deuz ar beure, an heol binniget 
A zavaz er penn ali euz ar bed, 
Ha pa beurdorraz ma c*housk kaled 

£ sonjiz em gweledigez. 
Neuze weliz 'moa great eun hunvre ! 
Tresek an dosen' c*h iz an de-ze 
Hag e pigniz da-wir war c'horre : 

Ne oa ken roud 'barz nag e-meaz. 



Digiti: 

EUR C HASTBLL KOZ 



MEVEL AR ROUE GRALLON 



TÔN : Kear /^, 

Komiet : Q ETHU ama petra gane 

O Eur barz-baleer a Gerne 
En amzer goz, eun deiz a oê. 

« Selaouet holl, o Bretoned, 
An dra iskiz zo c'hoarvezet ! 
C*hoarvezet zo eun dra iskiz 
N'euz ket pell c'hoaz, er gear a Iz. 

Katui : En palez ar roue Grallon 
A zo savet rêz ar mor dôn, 
E roed eur goan vraz meurbed 
D'ar varc'heien ha d'ar brinsed. 

An daol oa dero, penn da benn, 
En he fewar c'hom, koueor melen, 
Ar plajou oa great gant arc'hant, 
An hanafou en olifant ; 

Ha war benn an holl dud pedet, 
Eur gurunen aour oa laket. 
Me ma-unan, gant eun delen, 
E-pad ar banvez e sonen. ' 

Ar gwin ru, deut deuz a Vro-Chall 
Rede deuz ar gwer war ar zâl ; 
Chufere melen ar Breton 
A beurentane ar galon. 

Pa pa ar banvez achuet 
War an tour uhel 'maint pignet, 
Vid sellet ouz roue Arvor 
O taol e hanaf* 'barz ar mor. 

'Ñ eur daol e hanaf 'neuz lâret 
Da gement oa deut da weled : 
« Tud chentil, ha c'houi, marc'heien, 
Me ro ma hanaf aour melen, 

Me ro hanaf roue Arvor 

Da neb hen klasko deùn ar mor I » 

Oa ket e c'her peurlavaret 

Ar weren aour en neuz taolet, 

(*) Gweren gant eun troad, 

Ar varc'heien blegaz o fenn. 
Ar mor oa dôn, an dour oa ien. 
Neuze tispakaz deuz o zouez 
Ar floc'h iaouank Even Charmez, 

Even Charraez, mevel Grallon ; 
Hag e pleùnchaz er gwagou dôn. 
Ken skanv hag eur pesk arc'hantet 
Gant an hanaf eo adsavet. 

« Mir an hanaf, ma floc'h bihan, 
Hen gouneet 'c'h euz vid da boan. 
Mez mar kerc*hez c'hoaz hema all 
Da varc'hek vi hanvet raktal. » 

Eun hanaf arc*hant 'neuz taolet, 
Hag ar floc'h zo eat d'hen kerc*het. 
Ne glaskaz ket pell en dour du 
Ar weren 'neuz kavet dioc'htu. 

Ken skanv hag eur pesk arc'hantet, 
Gant-hi buan eo adsavet. 
Da varc*hek eo hanvet dioc'htu, 
Dirag ar brinsed en daou du. 

« Mir an hanaf, ma floc'h bihan, 
Hen gouneet 'c'h euz vid da boan. 
Hema c'hoaz mar 'c'h ez d'hen kerc'het, 
Ma merc'h Ahez vô da bried. » 

Hag eun hanaf koueor e stlapaz. 
Feaz-maro, Even a lammaz..,. 

Pell amzer c'hortochont gant nec*h. 
Biken na zistroaz d'an nec'h. 

Aboue, klever eur vouez iskiz 
O tond euz dônder dour Kear-Iz, 
Eur vouez truezus o tiston, 
A daol he malloz war Grallon. » 

Komiet : Sethu ar ganaouen gan^ 
Eur barz-baleer a Geme 
£n amzer goz, eun deiz a oê. 

XI 
ME DA GAR, BREIZ ! 

(Da Bierz Laurenz t Pengleuic »J 



RiWALL, a lavar Istor Breiz, 
Gwintet war Roc'h-Ellas, noz deiz, 
Gant eur vouez skiltr evel eur bleiz, 

louc^he d'an avel e werziou 
Hag a daole d'an hekleoiou 
£ gounnar hag e valloziou. 

Pa vize an nenv du spontus 

Hag uz d'an draonien ar c'hogus * 

Hag er gwabren ar c'hurun ruz, 

Pa vize spontus arvesti 
Ouz al luc'hed tan o luc*hi 
Vel klezeier dir o lintri, 

Oa spontusoc'h gwelet Riwall 
E vleo hir briz en dro d*e dal 
Evel eur vran zu o iudal. 



(•) Ar c^houmoul. 

ludâl â rê d'an aveliou 
'N eur disfia ar c*hurunou, 
Ken e krene an tosennou ; 

Gand e vouez trenk vel c'houez ar gwad 

E c*halve Breiziz d'an argad. 

« Harz gwaskerien hon douar mad ! » 

Me n'am meuz ket mouez ar Riwall, 
Vel e hini n*euz bombard all. 
-T- Enor d'ar Varzed a wechall — 

Daoust da ze e santan em c*hreiz 
Karante vraz evid ma Breiz 
Hag cn he ñaneden ^meuz feiz. 

Na zisfian ket an taran, 

Ma moucz; siwaz, a zo re wân, 

Mez en iez Breiz me a vouskan : 



Me da gar, Breiz ma Zadou karet, 
Bro ar brugou hag ar c'herrek. 
War gein da veneziou alaouret 
E kresk ar bleuniou el lannek. 
£n da draoniennou lirzin ha dôn 
Meur a emgann zo bet kroget, 
Ha meur a vrezeller a galon 
Dindan da reier zo beziet. 

Me da gar, Breiz, gand da vrezonek, 
lez karantek» mar zo unan ; 
lez an dud vad, an dud kalonek, 
Levriz vel leaz, krenv vel taran. 
Me da gano, en-dra ma vevin, 
Keid ma vô eun teod em geno 
Gant, em c*hreiz, an esper e welin 
An Trec'h o tond war al ianô I 

Me da gar, Breiz, dre ma'z out nerzus, 
Dre ma 'c'h euz feiz ha kalon vad. 
Mez ha gwâ d'ar Vretoned kablus 
A dro o c'hein evid goapaat. 
Ha ! Riwall I Petra e lavarfez 
Mar welchcz eur seurt viloni ? 
Gant eur glac*har vraz e hirvoudfez, 
Gant an heuz hag ar velkoni ! 

Me da gar, Breiz ar bôtred kaled 
Mignon d'an ebad ha d'ar c'han, 
A oar ober al lez d*ar merc'hed 
Ha mervel dispont en eragann. 
Ennout oun ganet^ ennout vevin, 
Ennout e c'hoantean mervel, 
Dindan da zou<ir, sioul e kouskin, 
Ken douz ma bez hag eur c*havel. 



Pengleuic, d'id-te ar c'han-man 
War an avel mor e kasan. 

XII 



AN ERCH 



GOLOET an nenv a goumoulou briz, 
An douar tewal, hag an avel kriz... 
O pebez dudi gweled an erc'h kan 
O koueza stank 'pad nozveziou ar goan i 
Diouz va c*hambrik kioz, pa zellan er-meaz 
Gwen ez eo peb tra ! — Gwâ d'ar beorien keaz ! 
Koanta kalzennou !... Vel eledigou 
E nijont mesk-mesk a-dreuz d*an oablou. 
Mond ha dond a rent ; diskenn ha sevel, 
Tarnij a beb tu m*ho c'has an avel. 
Kouezet int brema 1 Gwiskad ha gwiskad 
E c'holoont holi, prajou, lann, ha koat. 
Fulennou erc*h gwen, ken koant ha ken kaêr ! 
Mousc'hoarzin a ret o tremen en êr, 
Hag e sellet iê dre brennestr va zi : 
« Ez omp da vale ! 'Deuz ket ganomp-ni ? » 
la, et,^c'hoarezed 1 Mez bremaïk, siwaz 
Ho korfou ken glan ha gwerc'hezed noaz 
A gouezo maro war an douar ien. 
.... Hevelep termen d'an erc'h ha d'an den. 

MARONAD 

£UR MIGNON MARO 



(En envor E. de Ch.^ 



LAVARET nevoa d'in, c'houec'h miz 'rog e varo 
Oa skoet 'n e skevent gant eur c'hlenved garo. 
£n eur stoka e viz ouz e goste kasti, 
En nevoâ lavaret : « Mignon, n'euz ken a spi ! » 

Prestik goude, brevet gand broudou ar c'hlenved 
War e wele, siwaz, e choraaz gourvezet : 
Pad c'houec'h miz ar c'hlenved gantan a c'hoariaz 
Vel eur c'haz kent laza al logoden dapaz. 

Ar paour keaz den iaouank ! Tri miz han, tri raiz goan 
E c'houzanvaz, e vam bepred en dro d'ezan. 
E vam baour, ar glac'har o vantra hec'h ene 
Dirag-an a c'hoarze : dreg e gein a ouele. 

Pa vize tom an heol, ar c'heaz vize gwisket 
Hag en eur gador-vrec'h d'al liorz glaz kaset. 
An heol a zeblante rei buhez d'ezan c'hoaz : 
Eur wech, en-d-eün, eurvad ! tro ar jèrdin kerzaz. 

Mez pa zeuaz Here ha miziou hir ar goan 
Ar paour a adkouezaz war e weie, gwall glan. 
Ar paz a adltrogaz, ar ber-alan ive... 
Daoulagad e vam geaz a ouelaz a neve. 



UZ DA GORF MA MIGNON E ZO 
LAKET EUR BEZ 



Ar glao, en eur goueza, a frêe ar prennestr, 
ludal a rê er-meaz an avel digabestr : 
Ouz o c'hlevet, ar paour a zeue trist e dal, 
Aoun en nevoa brema arog an amzer fall. 

Kouhkoude an delliou a oa kouezet pell-zo, 
Ha bepred e yeve. « Marteze e savo ! » 

'Me e vam. Mez eun deiz, ar medisin gaivet 
A lavaraz d*an tad : « Peb esper zo lcollet. » 



Ha *vid gwir, an deiziou kenta a viz Chouevrer 
Ma mignon paour, am boa anveet ken seder, 
A beurwenvaz, henvel ouz eun deilien grazet, _ 
Hag e gorf triwecTi vlâ oê kaset d'ar vered. . . i 

*Uz da gorf ma mignon e zo laket eur bez, 
Bleùn hadet gant e vam a skuill tro-dro ho c'houez 
Hag eur wezen elô, eun tammik a goste, 
Paougrommet he brankou, a ouel ha noz ha de. 



2* 

MOND DRE AN NOZ 



DiGOUEZET eo an noz, hag an devalijen 
A led he gweliou du war menez ha traonien, 
Al lapousik a daw e ganik ken joaüs 
Ha 'n e glud, er goudor, en em dastum da guz. 

An askilli-kroc'hen a droc'h an êr distan, 

Hag ar chas-gward a iud gant moueziou hir ha gwan : 

Digouezet eo an noz, spouron an eneou. 

-T- Mez eur beachour paour zo c'hoaz dre an henchou. 

Mez eur beachour paour a gerz dre an noz du. 
Na wel na hent, na foz : teval eo a bep tu. 
An avel o trouzal en delliou ar gwez braz 
A strafill e spered evel diston eur glaz. 

E dreid a stok bewech d'ar c'herrek ha d'ar vein. 
E ziouc'har zo glebet gant dour ar pouUou brein, 
Ha pa 'c'h astenn e zom da glask eun harp bennag 
Na gav euz a beb tu 'med êr goullo ha gwag. 

Neuze e krog au aoun 'n e galon da ziskenn, 
Troidellat a ra e spered en e benn : 

Kredi a ra klevet tud o heuill e roudou, 
Pe clioaz, a beb koste, o tarnijal teuzou. . . 

Petra zo ? Hag e sonj er clionchou bet klevet, 
Er c'hannerezed-noz, hag er c*homandoned. 
Du ha du c'hoaz I An hent diragan a hirra, 
Hag an avel faêus en-dro d'an a c'hoapa. 



Meur a hini a zo vel ar beachour-ze. 
Ar re-ze n'euz 'med noz ledet war o buhe. 
O c'hein a zo pleget ha nec'het eo o fenn : 
Na gerzont deiz ha noz 'med en devalijen. 

Ar re-ze vank eun dra en o c'halon : Ar Spi *. 
Bulumet eo o gwad gant an dizesper kri. 
N'o deuz ti *bed. An Noz eo o rouantelez, 
Ha bamet int da glask hep kaout, hed o buhez. 



(•) Esper. 

XV 



MA BRO 



Da Charlez Ar Goffik a Eosiik ». 



MA Bro a zo duze, er pellder, 
Lec'h na c'houez ket ar gorventen. 
Na zeu di na tempest, na krizder, 
Na trubarderez, nag anken. 
Mez eur wabren skler e zo ena * 
Ha beradeiz tomder an heol mad 
Hag eun ezen dener o c'houezâ 
Drcuz da zelliennou glaz ar c'hoat. 

Ma Bro a zo duze, er pellder, 
Lec'h ma zo eur c*han peurbadus ! 
Deuz peb bod ha peb brank a gaver 
E tiskenn kan an evn joaüs. 
Eno kresk ar bleuniou ar purra 
Ha korzen ken glan al lili : 
Ne neuz ket, mesk ar broiou kaêrra 
Eur vro a ve henvel outi; 



(•) Eno. 

Mâ Bro a zo duze, er pellder, 
En tu all d'an traoniennou dôn. 
Me garche mond, hed da hed an êr 
Da beteg d'id, Bro ma c'halon. 
Me garche kaout dioueskell buan 
Vel re ar goulmik vihan wen 
Ha treuz-didreuza an nenv ledan 
Vid mond d'am Bro, — da virviken ! 

O Bro, a zo duze, er pellder, 

Huanadi a ran wamout, 

Ha *n eur veuleudia da gaêrder 

Em c'halon e sao an hirvoud. 

Pegoulz ec*h in d*ar Vro a garan 

D*ar Vro lec'h e ma ma c'halon ? 

N*oun ket, n*oun ket !... Mez c*hoaz e sonjan 

D'am Bro, *kreiz-tre an daou vor dôn ! 



^^W^^^A^^^^ 

XVI 
PENN-BAZ AR BREIZAD 

HA DERVEN AR PtOC^H 

(Da t lan Mkb GwilUrm » Ar Pustec). 



1 N eun emgann, tost da Wened 
Ar Chouan-Brai a oa skoet, 



E' 

TouU-didoullet e vruched dir 
E-kreiz ar stourm, gant taol eur bir. * 



Tom e oa bet ar sachaden, 
Emgann a oa a zen da zen, 
Hag ar Re-C*hlaz, daoust d*o niver, 
O devoa kavet krog d'ober. 

Krog d'ober gant ar Vretoned 
A zo pôtred da skei kaled 
Hag a ouve difenn o bro 
Beteg an eur euz o maro I 

( ') Ibil houarn, pe baïonnettezen. 

Kouezet e oa ar Choiian-Braz, 
Hanter vruzunet e benn-baz : 
Gant e y^ad ru evel an tan 
£z eo brizet an delliou mân. 



Mez araog mervel, ar Breton 
O tastum holi nerz e galon, 
Tammou e vaz e kemeraz, 
Hag en dpuar dôn o sankaz... 



O tra burzudus ! Ar skillien 
Zo deùt da veza eun derven, 
Eun derven bodennek, uhel ; 
Selaouet mad, tud Breiz-Izel ! 

Eur vouez krenv, deuz korf an derven 

Ouzin a gomzaz evel-hen : 

« Peoc'h da Vro-Vreiz en peb mare, 
« Rag Derven ar Peoc'h ez oun-nie ! 

« Peoc'h da ouenn-tud ar Vretoned ! 
« Lezet breudeur pell-zo rannet 
« Da unani c'hoaz o c'halon 
« *üz da islonkou ar mor dôn. 

« Peoc'h 'tre an dud ha peoc'h d'ar bed. 

a Ra vo gwelet al Lealded 

« Al Lealded o ren, o ren, 

« 'Dreuz da rouantelez an den. 

« Derven ar Peoc'h eo ez oun-me. 
« Ma fenn a dap beteg an ne ; 
« Ma brankou, a zelliou karget, 
« Prestik a c*holoo ar bed. 

« Ganet ez oun war zouar Breiz, 
« Ac'hano ma brankou eleiz 
« En em ledo dre Vro ar Gall 
« Ha bete Bro-Saoz, en tu all. 

« Peoc'h 'ta d'an diou Vreiz binniget 
« Broiou santel, broiou karet, 
« Peoc*h d'ê da zèvel er gwabren 
« Dreist ar broadou all, ho fenn ! » 

Evelse komzaz ar penn-baz 
Deut da veza eun derveñ vraz 
Diwanet war hon bro garet, 
Vid he zemz, gwad ar Vretoned. 

ENOR D AR RE A ZOUG BEPRED 
GWISKAMANCHOÜ AR VRETONED 



XVII 



lOU! 



ENOR d*ar re a zoug bepred 
Gwiskamanchou ar Vretoned, 
Ar c'houriz hag ar boudriou, 
lou! 

Pegen kaêr dillad ar Breton, 
Pa o dougan, trid ma c*halon, 
Salud gwiskamant ma zadou ! 
loul 

O ! Gwiskomp c'hoaz an dillad koz, 
Ar bragou-braz, ar chupen gloz, 
Dougomp ané en hon Goueliou, 
lou! 

Harz ar vez, en hano Doue 1 
Beza traïtour, piou a c'houllfe ? 
Digouezet eo an amzeriou ! 
lou! 

XVIII 



MOUEZ AN OROLACH 



« tnBtra lavar da vouez d*in-me, 
X Orolach vihan zo aze ? 
Petra lavarez, pa ganez 
Tik-tak, hep gwech a-bed paouez ? » 

— f Me lavar d'id e ma 'n amzer 
O vond a-biou gant founusder I 
Bewech hag e sko va raorzol, 

Eur munut ouspenn eat da goli. 

• 

Me lavar d'id da beb marc 
Dre va zik-tak didrugare 
Zo c'hoaz eur munuten kouezet 
Evid biken, en Tremenet. 

Me lavar d'id 'ma ar vuhe 
Evel eur vogeden en ne. 
Tremen a ra vel al luc'hed : 
A-boan int deut, 'maint dija eat ! 

Me lavar d'id na c'hounei 
Biken an amzer a golli. • , 
An den iaouank, ho ma karfe ! 
An den koz, siwaz, ma c'hallfe I 

'id 'ma ar iec'hed 
iuen buan gwenyet. 
enni mar 'd out fur 
ket evid da stur. 



Me lavar d'id, hep ehana 
E ma tost ar marô ama» - 
A-boan am be great eur wech tik, 
Ez euz meur a zen maro-mik. 



Disk brema 'ta dre va c'hentel 
Embrega * d'amzer vel e fell, 
Difenn bepred ar Wirione, 
Prezeg da Vro ha da Zoue. » 



Digitized by V300Q lC 



XIX 



EVID PEORIEN KARNOT 



AL lun kentâ demeuz ar miz 
'Ma de ar beorien, herve 'r c*hiz. 

Deuz ar beure, savet abred, 
O zac'h war o skoa daoubleget, 

Ec'h eont dre an henchou dôn, 
Na joa, na klera en o c'halon. 

Mond a reonl, hep gouzout d'ê, 
Vel o c'herent koz, deziou oê. 

Mond a reont, tud koz, raerc'hed, 
O zac'h war o skoa daoubleget. 

— « Pelec'h ez-te, plac'h Toull-ar-Blei ? » 

— « Da glask an aluzen, emeï. 

Da glask an aluzen ec'h an, 
A zor da zor, goan evel han. » 

Al lun kenta demeuz ar miz, 
Roi an aluzen 'ma ar c'hiz 

— « 'N han an Tad, ar Mab, ar Spered, 
Tri ferson unan en Drinded, 

Roet aluzen d'ar c'hlasker, 
Tudigou vad demeuz ar gear. 

Hon Tad pehini zo en Ne 
Roet d*in ma bara bemde. » 

— ff Dalet, Marianna Loch-an-Dot 
Ha c'houi, Ar Vem, sethu ho lod. 

Set ho para Anna lekel, 
Ha kig evid ho seiz bugel, » 

Eme ma mam, en eur astenn 
Bara gwiniz ha gwenneien. 

— « Bennez Doù a-greiz ma c'halon ! 
Doù da bardoni hoc'h Anaoü,,» 

Eme ar paour en eur voned, 
E beden gantan achuet. 



Bepred e talc'hin an envor 

Deuz peorien grommet an Arvor ; 

Peorien keaz, dilerc*h enoret 
Konterien 'n amzer dremenet. 

— Roet ba beorien Breiz-Izel, 
Er vereuri hag er c'hastelL — 

XX 
KIMIAD DA VRO-GEUMRI 

( En tni:(^ Eost i8^^) 



KENAVO d'id, Bro ar Varzed — ken kaêr, 
Bro ar Gorsedd hag an Drouized. 
Da gaa zo brav, ha da verc*hed 
Ken dudius ha gwerc'hezed. 

Da vibien a zo tud nerzus, — ha têr, 
Mez dreist-hoU int karantezus 
Hag o c*halon madclezus ; 
Biskoaz na weliz pobl a-uz. 

; Me gar da dud iaouank, bepred — seder, 
Hint ive gar ar Vretoned, 
Deut euz a bell vid o gweled, 
Vid sklouma o daouarn kevred. 

Kenavo d*id douar santel I — En êr 
Me glev huanad an awel 
A hirvoud kimiad xia Gawel 
Bretoned vad Bro Breiz-Izel. 

HENFFYCH WELL I GYMRU 
(Ym mis Amt 18^9) 

Ffarwel i ti, Bro y Beirdd — mor hardd, 
Bro yr Orsedd ac y Derwyddion. 
Dy gan sy 'n fraf, a dy ferched 
Mor ardderchog a gweryfon. 

Dy feibion sydd dynion nerthol, — a têr, 
Ond yn cnwedig ydynt dynion caredig 
Ac eu calon yn ddaionus, 
Erioed ni welais pobl yn uwch. 

Mi garaf dy ddynion ieuainc, bob amser — llawen, 
Hw)mt hefyd a garant y Frythoniaid, 
Wedi dod o bell i 'w gweled, 
I glymu eu dwylaw i gyd. 

Ffarwel i ti, ddaear sanctaidd I — Yn yr Siwyr 
Mi glywaf ochenaid yr awel 
Yn susurro FÉirwel i Gawel 
Brythoniaid mâd Gwiad Llydaw-Isel. 



^MM/\/UV>/%A<V«M^ 

XXI 



N'ANVEZEZ-TE KET AR BOAN GUZET? 



N'ANVEZEZ-te ket ar boan guzet, 
Ar boan na greder diskoueza ? 
Poan ar galon pe boan ar spered 
Ho flemm hep na lâret netra ! 
Me 'meuz bet c'hoant gouela era buhe ; 
Gouela na reen ket koulskoude ! 
Aliesoc'h evid d'ara zro 
Am meuz bet stanket ma daêro. 

N'anvezez-te ket ar galonad, 
Pa weler an traou a garer 
O teuzi a gaouad da gaouad, 
Ha mond a-eneb na c'haller ? 
Me am meuz bet aliez sonjet 
Gant ar rann-galon vizen marvet, 
Rag biskoaz da zen all n'ara raeuz 
Dizoloet poaniou ma c'hreuz. 

N'anvezez-te ket flemra ar gounnar 
Dirag an Tonkad* didruez 
O verka d'ec'h eun hent a c'hlac'har, 
Ha d*ar re all, hent levenez ? 

(•) !Fatalité. 

A-wechou am meuz bet ar greden 
Oa pep-hini 'faanomp eur blouzen, 
Hag ar bed vel eul laz-dorna 
Lec'h *traill Maro hag Ankouna. 

N'anvezez-te ket an Dizesper 
Dirag traou n'aUer kaout gwell, 
Dirag da oaled ien ha gouler, 
Da wele kazus, da vro, pell ?... 
Ar chaden zo stag deuz ma diouc*har . 
A zo gwall bounner. Ha ma glac'har 
An hini *ra d'in hirvoudi 
£o n'allin biken he zerri. 

AR CHORN-BOUD ARM 



D'Ar Braz « Strew ar Mor », 

Gouest da veza kanet war don : r Ar Souhen Leai «. 

Ar(^ krigi kana, isku^ a dhouUnnan 
Digant kement hini a :(p pre:(ant arnan (bis). 



M 



E a gan Breiz-Izel ha gouenn ar Vretoned : 
Klevet tud koz, ha c'houi mibien neve c'hanet. 



Abaoue hir amzer gouenn nerzus ar Chehed 
Tal ster an Ankounac'h eve dour ar c'housked. 

War he c'hein eskemek tremene 'r c*hantvejou, 
Kar an Ankou rede dre he gwenojennou. 

Mez eur iouc*h zo klevet, iouc'haden an emzao, 
A c'halve ar Chelted da zevel en o zao. 

Klevet eo deuz Kamot bete kriben Arre, 
Deuz traonien an Elorn bete krec'h Mene-Bre, 

Dalek tosen Vrasparz bete Gwened-Izel, 

Deuz porz an Aberwrac'h da vek pell ar Fréhel. 

Evidon oun lawen : sonet 'meuz ar c'horn-boud, 
A-dreuz didreuz d*ar Vro 'meuz taolet ma Hirvoud. 

Pignet oun gant ar c'hom war dosen Sant Weltaz, 
Pegen lem eo e vouez, Doue, kom an Hir-Laz. 

Koz eo, ha louedet, ha kizellet en arm, 

Pegen skiltr ha skrijus, dre Vreiz-Izel pa c'harm ! 



Pardonet d'in, Breiziz en douar gourvezet 
Mar 'd oun eat da zihun ho ludu morgousket. 

Pardonet d*in Marzin, ha c'houi ive, Riwall, 
Gwenc'hlan Diouganer, ha te, Minouz an Dall ; 

Pardonet d'in, Barzed brudet ar c'hantved-ma, 
Mar meuz sonet ar c'horn re skiltr an dro genta. 

Rag peurevet hon euz, Breiziz, 1! ar c'halir, 
Poênt eo brema reùdi kerden an Delen dir. 

Vel gwagennou ar mor, a drouz, a mill bepred, 
E vo gwelet prestik bagadou ar Varzed 

O veul Doue, torrer ar chalmou didmc 

A chadenne hon gouenn war riblou al Lethe. * 



(*) Ster vraz ar Maro. 

DALL KORLE 



DEüz ar mor beteg ar mene 
Piou n'euz ket klevet Dall Korle ? • 
Pa 'z eo koz, vel pa oa krennard 
N*eu' gret nemed sôn e vombard. 
Deuz ar raor beteg ar mene 
Sôn Dall Korle. 

Pa oa iaouank e sône drant 
Ken e tride ar merc'hed koant, 
'N e gozni e hirvoud muioc*h, 
Hag e dôniou a ve kaêrroc'h : 
Deuz ar mor beteg ar mene 
Sôn Dall Korle. 

Dall Korle a zôn hag a zôn 
En abaden hag er pardon. 
E zaoulagad na welont ket 
Met skanv eo penn e vizied. 
Deuz ar mor beteg ar mene 
Sôn Dall Korle, 

Dall Korle biken na welo, 
Rag e zaoulagad zo maro, 
Mez e vombard, mistr ha seder 
A gan evel eun alc'houeder. 
Deuz ar mor beteg ar mene 
Sôn Dali Korle. 

O lintri, mar na weler ket 
E ene 'n e lagad gwenvet, 
Er wabren vriz *ma o nijal 
Mesk re ar sonerien gwechall. 
Deuz ar mor bcteg ar mene 
Sôn Dali Korle. 

Brud ar sonerien a zo ber : 
Pa vint maro, o ankouaer. 
Mez dalc'het envor euz an Dall 
Pa vo bet galvet d*ar bed all. 
Pedet deuz ar mor d'ar mene 
Vid Dall Korle. 

E ZAOULAGAD NA WELONT KET 
MEZ SKANV EO PENN E VIZIED 

DELUOU SECH 



Sec'h eo an dellien er foz du 
Buan ez aio da ludu ; 
Ken kraz eo he c*horf a beb tu l 

Gwechall, stag ouz bek ar wezen 
E c*hwarze da c*houez an ezen, 
'Mesk he c'hoarezed gbz-melen. 

Gwechall, pa vize ar storm braz 
O iudal er gwez gant trabaz, 
Dispont, e c'hwarze 'n dellien c*hlaz. 

Mez reo Here zo digwezet 
Hag an Diskar-Amzer kaled, 
An dellien vihan zo kouezet. 

Mesk he c'hoarezed, sec'h vel-t hi 
Eo kouezet er fank hag er pri. 
An dellien baour na vevo mui l 

Kaêr en deuz an Heol arc^hantet 
Hag al Loar aour, hag ar stered 
Skedi krec'h ar gwabrennou kled, 

An dellien graz a zo maro 
Ha biken mui na adsavo : 
Skoraet eo evel an Anko. 



'Velse esperiou ma ene 

Zo tec'het 'n eil goud* egile, 

'Vel, kreiz eun nozvez, eun huvre. 



w»v<*>/v%/vw%^»>^» 

MALLOZ AR BARZ KOZ O VERVEL 



Da Loeiz Tiercelin. 



War dôn : An dur;;^utiel, pe c*lioaz war hini ar Hollalka {Bar^a^rBrei:^^, 
deillen XXXVI). 

« QETHU me gwelet kant goanvez, 
O Echu eo ma redaden ! 
Deuz Gwened betek Porz-an-Trez 
Am beuz sonet ma zelen, 
£r c'hastell hag er maneriou 
Ha dirag oaled ar c'houêr, 
En ilizou ar parreziou, 
Ha ma-un el lanneier. 

Bevet 'meuz keid hag ar brini 
Keid hag an dero kaled ; 
Marvet e zo meur a remzi 
Aboue ez oun-me ganet I 
Chomet oun brema ma-unan I 
N'anvezan ken tud ma bro 
Ha tud ma bro, braz ha bihan, 
A c'hwarz war raa gwalleurio. 

ünan beo c'hoaz, o mar befe 
E-touez ma mignoned koz 
Hennez da vihana gasfe 
Ma eskern kammet d'ar foz I 
Mez siwaz n'euz ken eur c*hristen 
Na war zouar na war vor 
Ac'h anvez ar soner telen 
A hirvoude dre Arvor. 

D'in-me pa vin bremaïk maro 
Glaz a-bed ne vo tintet ! 
Ama, 'kreiz ar c'hoajou dero, 
Den na ouezo vin kouezeti 
Ma c'horf mesket gant an douar 
A vo boued d*ar griziennou, 
Teuzi a raï evel ar c*houar 
Vid delc*her beo ar goulou. . . 

Mez mar ne sôn ket ar c*hlcier 
BBVBT 'meüz keid hag ar brini ^^ c^hauv d'ar barz dilezet, 

Ma zelen goz e-barz an er, 
O sôn klemmus vô klevet. 
Hag an noz neb a dremeno 
Dre wenojennou ar c*hoat 
Da zelaou ar sôn e chomo 
Hep gallout biken pellât. 

Hag e teufont a vandenno 
Boêmet gant sôn an delen ! 
. . . Mez an delen vô o maro 
Rag ne zistrofont biken ! 

AN DELEN DIR 



Hag em gwele douar skoraet 
E-pad ar c'housk heb dihun 
Ma c'halon a vo frealzet 
Rag na gouezin ket raa-un ! 

'Pad tri rerazi ha tri-ugent 
An delen goz a dinto. 
Dalc'h eu da vond gant an hent, 
Gwaz d'an hini zelaouo !... 
Gwaz a vo da dud ar vro-ma 
O deuz am dianvezet ! 
Hast, o Maro da zond brema, 
Ma c'halon a zo houbet. » 

Ar Barz zo kouezet war al leùr 
Vel eun derven diskaret. 
An douar d*an hevelep eur 
Dindan e gorf zo skarret. 
Tra ma save *n delen santel 
En eur dinta barz an êr, 
Muzellou ledan ar skoassel 
A zerre war ar c'haner. 

AR PIRCfflRIN KLANV E GALON (0 



Um Fenster stand die Mutter, 

Im Bette lag der Sohn. 

« — Willst du nicht aufstehen, Wilhelm, 

Zu schauen die prozession? » 

(Heine). 
Kichen ar prenestr oa 'n he sav ar Vam, 
£n e wele oa gourvezet ar Mab. 
a — Ha na c*hoanteez ket sevel, Gwillerm, 
Da heuil ar prozision ? » 



Ac'uANTA, ma mab kesii Gwillermik 
Ha na zeùi ket d'ar pardon ? 
Me a wel eo klanv da galonik... 
Deuz da heuil ar prozision. » 

a — la, klanv ec'h oun, em c'hreizik, siwaz, 
Rag eur gouli doun eo am zroc'h I 
Maro eo ar plac'h hag am c'haraz 
Marc*haridik koant a Goatloc'h. » 



(i) Henvelidigez euz a Heine, eur barz allamand, an deuz savet ar werz 
Die Wallfabrt nach Kevlaar (Pirc'hirinach Kevlar). 



igitizedbyGoOgle 



76 AN DELEN DIR 



« — Matn Doue, ma tnab, zo truezuz, 
lec^ed ar galon roio d'id : 
Fiz en he c'halioud madelezuz, 
Me ielo d'ar pardon ganid. :» 



Da bardon ar Werc'hez kustumer 
Digas gouloueier kouar gwen : 
Hcd ar prozision o douger 
Gant doujanz, epad ar beden. 

Pe c'hoaz e tigaser vel provou 
Izili mouUet 'barz ar c'houar, 
Vid goulen dre ar seurt kinnigou 
Iec'hed ar c*horf war an douar. 

Neb a zo klanv e c'har pe e droad 
A zigas eun troad pe eur c*har ; 
Neb zo gouliet en e zom mad 
A zigas eun dornik en kouar. 



Hag ar vammik paour a lavare 
D'he mab, da zerc'hent ar pardon : 
« — Gra eur galon gouar, 'ma ar raare, 
Vid dougen d'ar prozision. » 

Gwillermik a voullaz eur galon 
Er c*houar deut deuz rosk ar gwenan, 
Ha gant e vam ec*h éz d'ar pardon 
Vid rci d*ar WercTiez e brov glan. 

« SetJm ma c^hinnig d*in 
O Gwerc^he:^^ nta Mam vad! 
lac^ha ma <fhal<m d^in 
Rag gwettvei eo da-^Hid I 

Deut oun gant ma mam baour, 
O Gwerc*1)ei dibec*hed 
Da rei d*id, ilec*h aour, 
Eur galon gouar moullet, 

Silaou oui ma feden 
Ha hadser ma gouli I 
Ro dHn-me ma goulen 
Ha meület vi, Mari I j> 



Ar mab hag ar vam zo distroet 
Leun a esper d'o zi bihan. 
Ar mab war e wele zo kousket ; 
Ar vam a veil en kom an tan. 

An deiz-warlercli, dre ar prennestrik, 
Ar goulou-deiz en em zilaz, 
A nijaz en dro da Willermik 
Hag a gurunaz e dal glaz.... 

Ar vam deuz he mab pa 'deuz sellet, 
Choant gouela zo deuet d'ezi : 
« Ma mab 1 Da galon zo gweilaet 1 
Meulet vi koulskoude, Mari ! ! » 

HENT AR GEAR 



Melus ydyw ymneilldno hyd rodfaoedd mebyd gwyn 
Gadael pawb ar ol, a dringo gyda'r awel dros y bryn. 

(Bryfdir). 
Melus ez eo en em denna hed gwenojennou bugaleach gwen 
Lezel peb den a-dren ha pigña gant an awel dreuz ar roz. 



AN hini koUet en pell bro 
Pell deuz e di hag e gerent 
Kement tra *neuz a gav c'houero 
Hag a hunvre d'an amzer gent. 
Mez pa ve peurc'hret e hunvre 
E spered a chom goul-hanter, 
Ha skuiz, e lez e ved ncve 
Evid dond c^hoaz war hent ar gear. 

II 

Ar martolod war ar mor dôn 
A zonj 'n e vestrez ha 'n e vro. 
Pedi a ra 'greiz e galon 
Evid e dad a zo maro. 

Ha |;>a ve 'bek ar wern uhel, 
Dihijet gant an awel têr 
Hen a bed ar Werc'hez santei 
D*hen digas c^hoaz war Jjent ar gear. 



III 

An den prizoniet er vac'h du 
Pa na wel ken a sklerijen 
Nemed mogeriou a beb tu 
Hag eur gwele kaled ha ien, 
E zaoulagad a dreuz an nor 
Ha mein louedet ar voger 
'Vid sellet *uz douar ha mor 
Euz an hentik a gas â^e gear. 



IV 



An hini red d'an iabourat 
En eur gear vraz cuz a Vro-Chall 
Da bed mare, e kav eo mad 
£n douar e gavel sonjal. 
Klask a ra koste Breiz-Izel 
Ar sul da noz, p'en de amzer, 
Hag en eur vale, tôl eur zell 
War-zu an hetit a gas d*ar gear. 

An den klanv ebarz e wele, 
Staget eno gant an derzien, 
A gav didu bepred neve 
O hunvrea d'e geriaden, 
Hag e sonj d'ar c*houlz ma c*hallo 
Gwellaat, evid mond dibreder 
<jant an hent-houam, d*e gom bro 
Da heoliata war hcnt ar gear. 

MOUEZIOU AN NOZ 



N 



*HO peuz ket klevet deuz an noz o sevel moueziou tro-dro 
Vel galvadennou eur bed all ; vel seblanchou ar maro ? 



N*ho peuz ket klevet war an aod gwagou ar mor o trouzal 
Vel harzadennou eur c*hi paour ouz al loar wen o harzal ? 

— Moueziou an holi dud bet beuzet hag o vreina deùn an dour 
Ec*h eo klemmou trist ar c'hoummou zeu da lipat an treaz flour. 

N'ho peuz ket klevet er menez an avei klemmus o son 
Vel hekleo an traou tremenet ; evel garm an Anaon ? 

— Moucziou ar bed o hirvoudi dindan gwask an noz tenval 
Eo mil drouz an avel sklentin dreuz d'an delliou o iudal. 

N'ho peu2 ket klevet aliez er c'heriadennou bihan 
Moueziou ber o treuza an ear evel flammijennou tan ? 

— Moueziou ar berejou ec'h int, raouez ar re gousk 'n o beziou^ 
Moueziou ar c'harneliou flerius lec*h ma vrein o eskemiou. 

l^'lio peuz ket klevet a-wechou, pa grog an noz da ziskenn 
Evel eur c*houezaden zbter o tremen a-uz d*ho penn ? 

Hun drouz ken skanv ha ken buan na ouiet pelec'h e ia, 
A ro vel eur vuhez nevez d*an den ha da gement tra ? 

— Mouez braz Doue o komz d'ar bed eo an ezen dener-ze 
Ha pa hi c*hlevfot o tremen, savet ho penn tu an ne. 



««wwwwwwwwww*»» 

BRO GOZ MA ZADOU 



War an tôn kaèr keumraeg : Hen Wlad jy Nbadau. 



p 



Moât^ii 



t 



m 



Ni. Breüiz a ^a.ion, ka.romp tion jvrir 



r f i J j 



^ 



Vrôl Bru.det eo an Ar.vor dre ar bed tro- 






dro. Dis^ponfkreizdr br6.zel. hon zaJou ken 



ïÈ 



JJ JU . U . I 



mad. A skuiLlaz e.vi.h o i!Wd(^ 

85 



P 



-A- 



i 



m 



* ^0 ^ 



^ÜWr ma Marn-vrôme ^dr ma 



.1 Ji^J jJMfrir p 



Bro. Tra ma vo mop 'vel murïihe 



TZ 



rMJjiJ^i J 



ï 



<?• ' t ^ 



zro, Ra vclzo di . ara.bestr ma Sro ! _ 



Ni 'Breiziz a galon, karomp hon gwir Vrô ! 
3rudet eo an Arvor dre ar bed tro-dro. 
Dispont kreiz ar brezel, hon tadou ken mad, 
A skuillaz eviti o gwad. 

DlSKAN 

O ma Mam^Vrô! megar ma Bro, 
Tra ma vâ mor *vel mur *n }je :(ro, 
Ra vcT^o digabestr ma Bro l 

Breiz, douar ar Sent koz, douar ar Varzed, 
N'euz bro all a garan kemend 'barz ar bed. 

Pob menez, pob traonien d*am c'halon zo kaêr 
Ennê kousk meur a Vreizad têr ! 

DiSKAN : O ma Mam-Vrâ! 

Ar Vretoned a zo tud kaled ha krenv ; 
N'euz pobl ken kaloneg a-zindan an nenv. 
Gwerz trist, sôn dudius a ziwan eno, 
O ! Pegen kaêr ec'h out, ma Bro ! 

DiSKAN : ma Mam-Vrâ! 

Mar-d 'eo bet trec'het Breiz er brezelliou braz 
He iez a zo bepred ken beo ha biskoaz. 
He c'halon birvidik a lamni c'hoaz 'n he c'hreiz, 
Dihunet out brema, ma Breiz ! 

DiSKAN : Oma Mam-Vrâ! 

DAOULAGAD AR STERED 



Kinniget d'bon Tad ni, ar Vretoned, da Houva Môn, 
Arifb-Droui:^ an holl Fan^ed. 



PELL pell, duze, a-z-iouc*h d'hon penn 
Hed an noz, luc'h ar stereden 
Vel eul lagad bepred digor. 
'Wechou he bannou a van kuz 
Vel sellou plac*h karantezus, 
'Wechou ruillont vel koummou mor. 

Me gred ar stered bihan gwen 
A skuill, an noz, ho sklerijen 
Zo daoulagad euz eur bed-all : 
Eneou staget gand Doue 
Ouz an oablou uhel, duze, 
Da vesa 'r bed, en noz du-dall. 

Daoulagad ho deuz, a dra skler^ 
Ar stered bihan ken seder ! 
Hint hepken a wel daou c'hoantus 
Pa 'c'h eont, en nozveziou han 
Dre ar prajou, en eur ganan 
'N eur lavaret traou dudius.... 

Daoulagad ho deuz, a dra zur ! 
Meur a wech, 'barz em flijadur, 
Am meuz ho gwelet o c*hoerzin I 
Meur a wech, 'barz em c'halonad, 
Pa sellen ouz ho daoulagad 
Ma c^halon adteue lirzin. 

O stered bihan, a lugem 
Darn hoc'h-unan, dam bern war bern, 
Me ho kar vel gwerc'hezed kaêr... 
Daoust ha petra e sonjet-hu 
Demeuz hon zammik boul ludu 
A ruill noz-de dreuz d'an dônder ? 



LLYGAID Y SER 



Cyfiwynedig i 'n Tad ni, y Frythomaid, i Hwfâ Mon, 
Archdderwydd yr oll Fârdd, 



Ym mhell pell, acw draw, uwch ein penn, — Ar hyd y nos, 
Uuchedena 'r seren — Fel lygad bob amser yn agor. — Gweithiau 
ei phelydrau a gudd — Fel edrychiadau merch gariadus, — 
Gweithiau rholiant fel tônnau môr. 

Mi gredaf fod y ser bychain gwynion — A daenant yn y 
nos eu goleuni — Llygaid o fyd arall ; — - £fieidiau clymedig 
gan Dduw — Wrth yr wybreo uchel, draw, — - I fugeilio 'r byd, 
yn y nos du dall. 

Mae ggnddynt llygaid, yn ddiau, — Y ser bychain mor syber I 
— Hw)mt yn unig a welant dau garwr — Pan elont, yn nos- 
weithiau 'r haf — Trwy 'r ddolau, tan ganu, — Gan ddweyd 
pethau dedwydd.... 

Mae ganddynt llygaid, yn sigrl — Llawer gwaith, yn fy 
mhleserau, — Gwelais 'nhw yn chwenhin — Llawer gwaith, yn 
fy nolur — Pan edrychwn at eu llygaid — Fy nghalon a ad- 
deüai Hawen, 

O ser bychain a wreichionwch — Rhai ar wahan, rhai yn lliaws 
— Mi garaf chwi fel gweryfon teg... — A phabeth yr ydych chwi 
yti nieddwl — 0'n bwl fechan o ludw — A rholia nos a dydd 
dros y dyfnder ? 



igitizedbyGoOgle 



igitizedbyGoOgle 



igitizedbyGoOgle 



SKEUDEN AR GARANTEZ 

II 
SÔNIOU HA KANAOÜENNOU 

(Sânes et Chansons) 

(*) Muiel. 



HUANADEN 



Plac'hik iaouank a garan 
Deuz d'am c'hichen ! 
Ma c*halon verv pa welan 
Da ziouchod gwen. 

Tro wamon da zell lirzin, 
Da lagad glaz ; 

Tosta da ieùz * o c'hoarzin 
Deuz ma zal noaz. 

Ma fenn zo leun a breder... 

Da alan dom 
A ziskarg ma zal, pounner 

Evel ar plom. 

Bea 'c*h out-eur gwir evnik 
A gan d'an heol 

'N eul lammet war e vodik 
Mistr ha direol. 

Hogen vel an evn, siwaz, 

Pled na daolez 
D'ar bugel paour da garaz 

Eun deiz himez ! . . . 

EN EUR GLASK KISTIÑ 



ME ankoua trubuill ar c'heariQU 
Pa'2 an war ma c'hiz d*am meaziou ; 
Pa zistroan d'am c'hom douar 
£ pelia ouzin peb glac*har. 

Eno plij d'in mond da neùial 

Gand ma mignoned koz gwechall 

Mont da Goat Fréo da glask lus glaz 

ChechaV berchen ha c'hoari-vaz. 

Mond da graoua war ar girzier, 

. . • Gant godel c'houllo dond d'ar gear, 

Mond da verc'heta deuz an noz 

Er pardoniou, er festou-noz. 

Ha pa zeu Here, me blij d'in 

D'abardaê mond da glask kistin, 

Da gistina er parkeier, 

Eur bragou tammet war ma rer. 

War eur c'hleùz uhel, er Roz Wen 
E zo eur pemp pe c'houec'h gween, 
Gwe bodennek, leun o bodou 
A gistin ken teo ha podou. 

Keid ma lcrap unan er ween 

Gant eur pikol mad a walen, 

Egile a chom dindan-hi 

D'o bemia hini da hini. 

« Tro d'ê ta, pôtr, gant da walen ! 

Mez na goueez ket war ma fenn ! » 

'N eur gouea, *r c'histin alaouret 

A zilam war ar park kaled, 

Dam a zo du, darn liou an tan, 

Darn a ziglôr *nê o-unan 

Ha kalon ar gistinerien 

A drit iawen en o c'herc'hen. 

« Dastum mad 'ta pôtr ! Ha diwall 

Da lez war da lerc'h gant re ali ! » 

— « Tao da vek ! Me o dastum holl. 
Kred hardi n'aï ket un da goU ! » 
Pa zo berniet eun nebeud mad 
E ve great an « engal » timad. 
Kontet an traou. Beb a hanter 
A ia en sac'h an daou gomper. 
Ha deuz an noz, a-c'houde koan, 
Holi dud an ti en dro d'an tan 
E ve rostet eur c'hrilladen, 
Eur c'hrilladen kistin melen. 

Awechou ve bravoc'h ar bed 
Pa zeu da zigouea merc'hed, 
« Hola 1 Laêron ar c'histin uo I 
Lodenni 1 Pe vô jabadâo I » 

Red e ve rei o lod d'eze ; 
Fachiri plac'h, piou a c*houllfe ? 

Mez mar be 'n eur prad en kichen 

Eun tammik koantik berjelen, 

Eur verjelenik o vesa, 

Neuze. • . ankouaer kistina 

Pe gentoc'h na n'ankouaer ket. . . 

Rag ar c'histin 'c'h er da dapet 

E ve douget d'ar vlondinen 

Evid eur pok pe zaou hepken. 

Mez prestik e sao ar c'hoari 

War zigare ar c'histin kri, 

Ar plac'h a glask redeg d*ar gear, 

Ar pôtr a grog *n he davanjer. 

Ar saout, gant sellou dipoupet 

A zeli. . . ha na intentont ket. 

— « Laïka ! 'Ma an noz o toned I 

Poent eo d'in mond gant ma loned ! » 

Hag eo lammet kuit digantê. 

Pell goude m'eo deut du an ne, 

E klever c'hoaz en henchou dôn 

Iouc'hadennou hir o tiston, 

Iouc'hadennou kistinerien 

Hep kistin, raez kalon lawen. 



<«<W»^^^«<W^«»^<M»l 

VEL EUR FLEUREN ER PARKOU BRAZ 
PIGOR E OA HE LAGAD GLAZ 



III 



MELIA 



VEL ma kanaz Brizeuk e zousik Arzano 
Me a garche ive rei da c'hoùt eun hano... 
Lâret d'an aveliou, da gern ar menezioü 
Hano eur plac'h iaouank, eur verc'h deuz ar meaziou 

He deuz flemmet eun deiz ma c^halon giâc'haret 
Hag eul louzou a beoc'h warnezi diveret. 
Kan eta, ma zelen, kan an amourousded» 
Ar merc*hedigou glan ha pur en ho spered 
Kan ar prajeier dru hag ar brouskoajou glaz, 
Abred awalc'h, siwaz, e hirvoudl varc'hoaz. 

Pa oan eur wech o klask kraou iêl, 
Lec'h kraou, kaviz eur durzunel. 

He stam 'n he dom, oa azeet 
O vesa 'r zaout hag an denved, 

Azeet 'mesk ar c*hoat kelve, 
Henvel euz eun £1 euz an ne. 

O ma Doue, pebez dudi I 
Ken na greden dialani. 

Mez a-boan he deuz ma gwelet, 
Ec'h eo zavet, vel spouronet. 

« 'N han Doue, plac'h, na spontez ket I 
Chom ama : n'az po droug a-bed I » 

Chomet eo neuze *n he zao krenn : 
Hi a zelle, hag e sellen. ' 

Pe El pe verc'h ? Diez lâret. 
Krog oun bet dioustu d'hi c'haret. 

Hon daou dindan ar boudou glaz, 
Kreiz ar c'hlazen hag ar ieot braz, 

Hon deuz kontet 'pad pell amzer : 
He zal oa ken glan ha ken skler ! 

Melia vize great anezi : 
Na roed hano all d'ezi. 

Hag en Pont-Marzin e veve, 
'Kreiz tre ar ster hag ar mene. 

Meur a zeiz han 'meuz tremenet 
En he zi glaz ha kempennet. 

Pegen skanv oa he domik gwen 
Pa ziskarge ar jistr melen ; 

Pegen digor he lagad glaz, 
Vel eur fleuren er parkou braz ; 

Ha pegen flour he chodou ru 
Pa laked eur pok a beb tu ! 

Pa vize 'barz an abaden 
Oa eur souez evid peb den, 

Souez, ken plean vel ma lamme 
Ha ken gweon vel ma c'hourgamme. 

Dirag-hi, ma fenn a oa têr, 
Mez, alkz, ma c'halon oa gouêr... 

Gouveet 'deuz 'meuz hi c'haret ? 
Anzao biskoaz n'am meuz kredet. 



Eun deiz, 'meuz kuitaet ma bro. 
... Glebiet an hent gant ma daêro. 

IV 

MEUA 

(EUR BLOAZ HANTER GOUDE) 



SIWAZ ! Sonjal awalc'h a rên 
Oa ar gwalleur a-uz d'am fenn. 

« Kenta gwech e teuï d*az bro, 
Da galonik paour a skarro ! » 

Vid gwir, oun brema enkrezet. 
Ar verc'h a garen zo koUet. 

A-boan deut en hostaleri 
E lâraz eur wreg euz an ti : 

« Melia zo eat er-meaz ar vro, 
Varc'hoaz a vezo eur miz zo. » 

Ar gaoz n'am raoa ket peurglevet 
Evid gouela, er-meaz oun eat. 

An ti briz e-lec'h ma vevaz 
Zo brema diberc'hen, allaz ! 

Kaêrder ar meaziou, tro dro holl, 
Evidon a zo eat da goU ! 

Evel eun evnik pennfollet 
Dre ar parkeier ven gwelet, 

Pleget ma fenn, hag o sonjal 
Er blijadurezou gwechall. 

Pa 'c*h a war he lerc'h raa spered, 
D'ar gear vraz lec'h m'eo divroet, 

Hi, paour keaz plac'h gwerc'h ha dinam 
Nijet diwar barlen he mam, 

Nijet, hag eat da glask fortun 

Ken iaouank, hep eun harp, he-un ; 

O, neuze, kinnigan moned 

D'hi gweled d'ar penn all d'ar bed. 

Da laret d*ei, war ma daoulin 

a Melia ! Deuz c'hoaz da Bont-Marzin !! » 

Sot oun ? Marteze. N'ouzon ket. 
Leiz ma c'kalon *meuz hi c'haret. 

Gouveet ac'h euz ze, lavar ? 
Nan, nan ! Eno 'ma ma glac'har. 

MELIA 



MELiA goant, sonjal a ran c'hoaz ennout. 
Pelec'h out brema ? Daoust hag eürus out ? 
Daoust hag hen karez menel en Bro-Chall 
En eur gear ken braz, em-mesk tud ken fall ? 
Daoust hag hen biken na zi mui d'ar vro 
Da frealz da vam araog he maro ? 
Daoust ha da galon a zo gwerc'h bepred 
Bretonez vihan, 'n eur fabourk kollet ? 
O ! Gweled a ran da gambr, 'n eur « bemped », 
En eun ti bennag lec'h zo Bretoned : 
Eno 'm out lojet gant eur c'henvroad 
Da c'hortoz ez po kavet eur plas mad ! ... 

Awel ar menez a dremen buan. 
Buanoc'h evid ma huvreou, nan ! 

'Ch-euz ket sonj, eun deiz ma oamp asamblez 

Stagiz d'az korfen eur vrochen berlez ? 

Hag e lavarchez gant sellou seder 

Tra ma kemeren eur bouchik tener : 

« — Sell penôz e luc'h, ar spillien arc'hant 

'Barz ar pardoniou, ho na me vo koant ! » 

Dirag ar prennestr, skler gant heol Even 
E troez aneï en da zornik gwen... 
Ankouaet az poa, £1 am euz karet 
Lavarout ar ger am bije gouUet : 
« — M'hi miro dalc'hmad en envor diouid ! » 
En envor diouin !... Siwaz, et eo 'kuit. 

Doue da roï d*id an evurusted. 
Evid ma hini, pell *zo 'ma koUet. 

VI 



MELIA 



MA-UNAN war ar boulouardou 
Lec'h ma kouez an noz hirvoudus, 
E savan ma spered a-uz, 
Hag e klevan trouz braz ar ruiou : 
E welan gweturiou, kirri 
Mesk ouz vesk gant tremenidi, — 
Merc'hed ha paotred brec'h ouz vrec*h, 
Ha nie, war eur bank, er gwelec'h * — 

Nag a gant a c'histi, ma Doue ! 

Vel ma rodont vel diaoulezed... 

Ar re-ze ive a zo bet 

Gwerc'h ha diflam eun deiz, marteze ! 

Mez brema ez int holl hudur, 

Mitizien louz ar blijadur, 

A werz ho c'horf hag ho ene 

Vid eur seblant a garante. 



Brema 'welan, ô plac*hik santel 
A gariz, ouz troad ar mene, 



(*) SoHtudc. 

Pegen kaêr e oa da ene... 
Pebez tenzor zo eat da avel ! 
Brema 'sonjan gant dizesper 
D'ar braden c'hlaz, e-tal da gear, 
Hag hi henvelean, siwaz, 
Gant boulouard sec'h ar gear vraz ! 

Eun abardevez — evel houma — 

Glaz an nenvou vel da lagad, 

Oamp kichen ouz kichen er prad, 

Te o vrega, me o vutuna. 

Greiz-holl, er brouskoat en kichen 

E klevchomp hirvoud eur gaouen, 

Hag e lârchez, tristik da zell : 

« Daoust ha gwall-eur Ve, Vo ket pell ? » 



Me gav d'in ar gwall-eur zo kouezet 
War da benn ha war ma hini. 
Aoun am beuz, paour keaz Meli, 
Vefe kollet ive da c'hlanded... 

Noz eo war ar boulouardou : 
Me glev kleier an ilizou 
O tintal eun Angelus ien... 
Vid Melia *meuz grcat eur beden ! 



igitizedbyGoOgle 



VII 



Digiti: 



zedbyGoOgle 



HÜDÜRNEZ 107 



Konta 'reaz pez a lennfet, 
£-kreiz ar stagadennou dineùz 
Kreiz-tre ar gwin hag ar moged. . . 
Ma tregeme ma c'halon em c*hreùz. 

— « Eur wech, 'mezi gant mouez viber, 
Em farroz, stok da droad ar mene 
Ec'h anaveziz ma gwaller, 
Eun den iaouank flam hag am c'hare. 

Pad miziou hir hag evurus 

En em garchomp evel an eled : 

Mez, siwaz, eun nozez heuzus 

Em meuz koUet gantan ma gwerc'hded. 

An den fall ! Pemzek deiz goude 
E oa redet pell 'meaz euz ar vro 
O lez *hanon em faourente 
Da c'hortoz an amzeriou garo ! 

Bemdeiz, bemnoz, *barz em spered 

E sonjen ennan en eur ouela, 

Pa zeuaz d'in eur zonj daonet... 

Nan ! n'am meuz ket c'hoaz a geùz brema ! 

Digwezet deiz ar gwilioudi. 

. . . Ar weledigez a welan c'hoaz ! 

, . . Ma zad eno o hirvoudi 

E zell ken lem hag eur c'hleze noaz ! 

• • • Kemer a riz mab ma gwaller 

A oa skeuden wirion an traïtour, 

Ha ma dom war e goug tener, 

Hen mougiz krenn en e gavel flour. • . » 

— « Bet oun kaset d*ar Galeou ! » 
Emezi neuze gant eur c'hoarz trenk, 
Ha goude, gant chilpadennou : 
a Brema, mignoned, sethu ma renk ! ! » 

Ar c'hast a c'hoarze, a c*hoarze, 

O tiskoueza he dent lugernus, 

Ha 'n he gweren leùn ec'h eve 

Dre vannac'higou stang, ar gwin ruz. .', 

Ma zeod oa sec*h, ma fenn pleget, 
Ha ma gwin a chomaz em gweren. . . 
'Kerz an noz, em gwele kousket 
En eur zonjal enni. • ., e krenen ! 



N*et ket an noz dre 'r febourkou 
Da redek dre beb hostaleri ! 
Gant gwin, gisii ha merc'hedou 
N'eo ket stard d*an den en em vevi. 

vm 
MA CHOULM VIHAN 

Tôn : Mar vi^en Baix (Proux) 

EVEL eun durzunel 
Digor he diouaskell 
E oa ma mestrezik 
Gwisket 'n he mantellik. 
Diouz koUier he c'hap du 
Tronset *tro hc goùk ru 
Save war grec'h he fenn 
Henvel euz eur fleuren. 

Eur fleuren euz an ne 

Deut deuz touez an ele ; 

Eur fleuren a c*houez vad 

Vel lili-han ar prad. 

He bleo hir ha melen 

Vel delliou ar rozen 

Gurune he zal kaer 

Gant eur c*helc*h arc'hant skler. 

Gwisk^t en he broz c'hlaz 
Leun a vrodeùr braz 
'Ma vel ar barbellik 
Pa sün ar vleuennik. 

Evel korf ar gwenan 
He c'hreizik a zo moan 
Hag he divreac'h ken gweon 
Ha diouaskell eun eon. 

Paour, izel, heb danvez, 

Matez... ha Rouanez ! 

— Heb amzer dremenet ; 

Euz an traou da zoned 

Diforz ha dizoursi 

Vel eur gwir wennili, — 

He c*halon e roe 

Heb sonj fall 'n hec'h ene. 

Dreuz d'he daoulagad skler 
Ha ken doun hag an èr 
Ken glan ha dour feuntenn, 
'N he c'halon *kreden lenn ! 
N'am bije ket troket 
Madou brasa ar bed 
'Vid he daoulagad du, 
. . , Eur pok war he chod ru ! 

Siwaz perag n'eo bet 
Med eun huvre kaled 
Hon amourousded-ni 
War ar bed-ma, ken kri ? 
Pelec'h, ô raa c'houlniik, 
'Cheuz kaset da nezik 
Ha da beseurt bro bell 
Out ^X ^-denn askell?.., 

IX 



MERCHED 



D'Alfred Lajat « Cboant-Brai ». 



PA ve torret al letern, ar goulou chom maro, 
Pa ve faoutet ar c'houmoul, e teuz gwarek-ar-glo, 
Pa ve freget an delen e tizonjer he zon, 
Eur wech komzet ar genou, ec'h ankoua ar gaion. 

Vel na sked ken ar goulou, torret al letern gwer, 
Nag an toniou kaêr, freget reun an delen seder, 
Siwaz, ma c'halon mantret na ziston ken ive 
Rag koUet ec'h eo gant-hi abek he c'harante. 

O karante diempenn I Perag e tibabez 
Kalon ken finvus an den vid sevel da balez ? 
Vel brini en bek ar gwez e vô bransigellet, 
Ar gorventen a iudo *n e vuriou skoasellet. 

Em c*halon-me, eur c'hastell a oa savet gwechall 
Gant eur plac'hik ken divlam hag eled ar bed-all. 
Mez deut eo ar barr-avel da c'houeza en doen ! 
Ar c'hastell a zo kouezet vel ma kouez eun dellien. 

War hi* lerc'h me meuz kavet meur a verc'h war ma hent 
Biskoaz n'am meuz adgv^elet ma flijaduriou kent. 
Kentoc*h e welot ar mor sioul deuz eun aod d'eben 
Evid en kalon Taldir eur peoc'h padus o ren. 



(*) Hi, M*»*. 

KANAOUEN AR CHLOAREK lAOUANK 



(lïam mignon Olier Sagory, en deui disket 
ar hn^onek hag hen Gall). 



War dôn : Ar Paour heai reu:(eudik. 



' E zo eur c'hloârek iaouank, heb gounkl na micher, 



M 

~ Me ia en dro, ) , 

> oiott wech. 
Diioursi hra^ ha dinecfh \ 



Da chom d'ar gear a Roazon oun deut vel studier. 

DiSKAN : Meiaen dro, 

hra:( l 
Ato! 



C'houec*h gwech am meuz bet chenchet ma lojeiz en tri bla, 
Aliez debret m'arc'hant 'rog ar poênt da baêa.... 

Me ia en dro, etc. 

Pa zavan diouz ar beure, tom pe ien an amzer, 
Ma c'halon a zo dinec'h, bepred e ma seder 1 

Me ia en dro, etc. 

Pa 'm me arc'hant em godel, hen dispigner abred 
Etre ar vignoned vad hag an holi gonsorted ! 

Me ia en dro, etc. 

Ha pa na chom ken gwennek nemed just da zibri 
Me a gerz dre ar niiou, daouarn er godilli. 

Me ia en dro, etc. 

Ha 'vid tomma ma c'halon hag hi derc'hel klouar 
Me lavar d*eun durzunel : « O koantik ! Me da gar ! » 

Me ia en dro, etc. 

E-pad eur reuz^d amzer ar garantez wirra 

A skloum hon diou galonik gant an ere grenva. 

Me ia en dro, etc. 

Mez pa zichanz d'ar verc'hik skriva d'in ma clionje, 
Me n'oun k^t fall-eürusoc'h : eur plac'h ! petra eo ze ?... 

Me ia en dro, etc. 

Neuze, skuiz gant ar vuhez, me zistro d*am zaôl koat : 
« Poaniomp brema, emon-me, red eo d'in labourat. » 

Me ia en dro, etc. 

Hag e lonkan lezennou Bro-C*hall dre vriajou, 
Hag artiklou ar Chodou, spouron ar sperejou. 

Me ia en dro, etc. 

Eur wech bennag, azeet *ial ma oaled goullou 
Me a zav eun tam gwerzik ouz flammen ar golou. 

Me ia en dro, etc. 

Eur werzik pe eur zonik, a ra d'in huvreal 

Da draou ha n'am mo biken, pe am meuz bct gwechall. 

Me ia en dro, etc. 

Eun de bennag pa vin koz, da Vreiz-Izel distro 
D'am buhez a studiant gant keùz me a zonjo !... 

Me ia en dro, etc. 

XI 



KANAOUEN AR MARTOLOD 



War don : Pâfred Plouillo. 



LAR d'in martolod, ma mignon, 
A red ar mor penn da benn 
Da betra e sonj da galon 
Pa groz an dour 'n az kichen ? 

— Me zonj neuze d'am dousik koant 
Am gortoz en eur ouela 

En Lokrist, parroz Trabriant, 
Ha ma spered a grenva I 

— Bugel an aochou, ma mignon, 
Martolod a Vreiz-Izel 

Da betra e sonj da gaion 
Pa vez war ar wem uhel ? 

— Pa ven duze e-kreiz ar mor 
Me zonj d*an traou dremenet 1 
Ma ene a guita e glor 

Vid nijal d'am bro garet. 

— Lâr d*in niartolod, ma mignon, 
Pa strak an tennou kanol 

Da betra e sonj da galon 
E-kreiz aa emgann diroU ? 

— Me a zonj d'am eùr diveza, 
Ha d'am mam baour zo er vro, 
Hag e pedan santéz Anna 
D'am diwall d'eùr ar maro!... 



MMMAMMfWIMWWM 

XII 



EN EUN HOSTALERI A VRO-CHALL 



War don Mercbed Landeïo. 



PA oan o vond dre 'n henchou dôn 
'Kreiz tre Râon ha Sant-Malo 
'Samblez gant eur mignon Breton 
E teuaz sec'hcd d'hon c'halon, 
'Kreiz tre Raôn ha Sant-Malo, 
La la la dam di ri dêno I 

E-tal ar bordik euz an hent 
Kreiz tre Râon ha Sant-Malo 
E oa eun hostaleri goént, 
Gant eur pez bochon vid he nient, 
'Kreiz tre Râon ha Sant-Malo 
La la la dam di ri dêno I 

« Hola I Perc'henez an ti-ma, 
Kreiz tre Râon ha Sant-Malo, 
Toi donner de bon cidr* â moi 
Et moi sera content de toi I i> 
'Kreiz tre Râon ha Sant-Malo 
La la la dam di ri dêno ! 

Ar bercTienez demeuz an ti 
'Kreiz tre Râon ha Sant-Malo, 
A reaz eur plegik d'he fri 
Hag a respontaz rôk d'emp-ni : 
'Kreiz tre Râon ha Sant-Malo, 
La la la dam di ri dêno 1 

« Koz Vretoned, debrerien plouz, 
'Kreiz tre Râon ha Sant-Malo, 
Ho kallek brein a zo re louz 
'Meaz ac'hann buan hag hep trouz I 
'Kreiz tre Râon ha Sant-Malo, 
La la la dam di ri dêno I 

Ar Vretoned, ho ho ho ho I 
'Kreiz tre Râon ha Sant-Malo 
'K eur gomz galleg a zraill kolo, 
Ken o deve *leiz o geno, 
'Kreiz tre Râon ha Sant-Malo, 
La la la dam di ri dêno I » 

En eur glevet <ir vaouez fall 
'Kreiz tre Râon ha Sant-Malo 
Sethu ni evel daou zen dall 
D'hi bac'hata gant beb a wali ! 
'Kreiz tre Râon ha Sant-Malo 
La la la dam di ri dêno ! 

« Seli ! Koz Challaouez an ifern, 
'Kreiz tre Râon lia Sant-Malo, 

Bremaïk e santt pouez hon c'hem 
War da benn ha war da eskern ! 
'Kreiz tre Râon ha Sant-Malo, 
La la la dam di ri dêno ! » 

Hag e skoemp ken e saille, 
'Kreiz tre Râon ha Sant-Malo, 
Pa zeuaz gwaz ha bugale 
Da gas ahanomp da vale ! 
*Kreiz tre Râon ha Sant-Malo, 
La la la dam di ri dêno ! 

Mez ar Vretoned, damnet vô, 
*Kreiz tre Râon ha Sant-Malo, 
Euz ar C*hallaoued zo garo, 
Entrezê ec'h eo d'ar maro ! 
*Kreiz tre Râon ha Sant-Malo 
La la la dam di ri dêno ! 

Kement ha kement 'memp skoet 
'Kreiz tre Râon ha Sant-Malo 
Ken war al leur-zi 'maint kouezet 
O c'houll truez ar Vretoned... 
'Kreiz tre Râon ha Sant-Malo 
La la la dam di ri dêno I 

Ni, vel ma oamp tuchentil vad, 
'Kreiz tre Râon ha Sant-Malo, 
Hon deuz dihanet dre hon grad, 

ïta lâret d'ê sevel timad. 
*Kreiz tre Râon ha Sant-Malo 
La la la dam di ri dèno ! 

« Savet raktal da roi d'erap-ni, 
'Kreiz tre Râon ha Sant-Malo, 
Jistr da eva, boued da zibri, 
Ma v6 dihanet ar clioâri, 
lCreiz tre Râon ha Saiit4ilak>„ 
La k la dam ds ri dêxto l » 

Pa oamp eat deuz taol 'barz ar zâl, 
'Kiciz tre Râoa ha Sant-Malo, 
Z6 hek hktt er chiminal 
Ar pod kafe hag ar cTiig sall. 
'Kreiz tre Râon ha Sant-Malo, 
La la la dam di ri dêno ! 

Pa oê deut ar c'houlz da baêa, 
'Kreiz tre Râon ha Sant-Malo, 
— « Hola, 'mon-me, ô tra la la ! 
Paêanjant a-bed vid an dra ! 
'Kreiz tre Râon ha Sant-Malo, 
La la la dam di ri dêno ! 

Ama omp en hon bro ive, 
'Kreiz tre Râon ha Sant-Malo, 
Ar Gall ec'h eo laêr ar vro-ze ! ! ! 
Na gemeromp 'med hon danve ! 
'Kreiz tre Râon ha Sant-Malo, 
La la la dam di ri dêno ! » 

Gant aoun demeuz an taoliou baz 
*Kreiz tre Râon ha Sant-Malo, 
An ôc'h gant spouron a zentaz, 
Fe d*am Doue, mad e reaz 1 
'Kreiz tre Râon ha Sant-Malo 
La la la dam di ri dêno ! 



«^^WWV^MMMMMi 

AN DROUIZ HAG E VAB 



Da Varkiz An Estourbeillon r Hoèl Brou/erek », 



An DrOÜIZ KOZ BLEO GWEN (e-unan). 

DISKENN a ra an noz war greiz ar c*hoajou dôn l 
An noz ive, siwaz, a zo war ma c'halon. 
Ma c'halon zo rannet gant an anken vrasa 
Pa welan ma Bro baour er brezel o plega. 
Tud Alezia zo bet kannet ha distrujet, 
Ha Gwerkingetoriz da Rom zo bet kaset. 
Ar Wenedourien zo bet pillet war ar mor 
Ha bagadou Kesar 'deuz drastet an Arvor. 
Arru int vel kruguill da beteg an Argoat, 
Pulufet o deuz hoU geariou ar Vreiziz mad, 
Diskaret ar Vein hir ha Taoliou an Aberz*, 
Madou an Drouized-Veur o deuz laket en gwerz. 
Beleien hon gouenn-tud a zo bet chadennet ; 
Bisteodet eo Barzed broiou ar Vretoned. 

(•) Sacrifice. 

Me ma-unan, allaz, beuzet 'barz ar glac'har 
Oun brema o redeg, hep kenvreur nag hep par. 
Me am meuz bet eur mab ! Hen ivez a zo et 
Da skoazia e vreudeur eneb d*ar Romaned... 
Tudual Moue-Melen, Tudual, ma fenner, 
Am meuz kaset da heul ar vrezellerien ter. 
Tudual, o ma Mab, pelec'h out-te brema ? 
Pe lazet en emgann, pe er vac'h an dua ? 
Braz eo ma melkoni, Tudual Moue-Melen ! 
Me meuz sonj pa vizez o c'hoari 'r c'hleze gwen, 
Da zom a oa ken gweôn ha brank glaz an elez, 
Ha da dreid a lamme evel re an heiez. 
Vid skoi ar saez* d'ar pal na oa den trec*h d*id-te, 
Da vouc'hal troad dero oa skanv en da zorn gwe. 
Pelec'h out-te brema, ma mab, m.a mab bihan ? 
En eur difenn da Vro mar-d out kouezet er gann 
Me a veulo Taran, doue ar c'hurunou 
Ha lawen e varvin en gweled ma c'hoajou. 

(En em astenn a ra war an douar da c'hortoz ar maro). 



Mab AN Drouiz (o tiredeg, goloet e benn a wad, hag eur vouc*hal 
dorret en e zorn.) 

Ak Mab 
Te zo ama, ma zad ? Klan out, pe gouÜet ? 

(») Flêche. 

An Drouiz koz (en eur zevel boan.) 

Tudual, ma mab ker ! Taran da vo meulet ! 
Mez petra ?... Gwad da dal, ma mabik a galon. 
Petra zo ? Nec'het oun gant ar brasa spouron. 



TüDüAL 

Ma zal zo bet troc'het gant kleze eun estrenn, 
Mez a-boan oan glazet, ma oa torret e benn. 
la, eur gann a zo bet 'tal kichen Porz-Poder, 
Lazet eo bet an holl, nemed-oun-me, ma Zad. 
Skuiz ma divrec'h o skoi, ha dallet gant ma gwad, 
War gorfou ma breudeur ez oun en em daolet 
Ha 'vid eun den maro ez oun bet kemeret. 



An Drodiz koz (garo) 

Pctra glevan ganid ? O trubard milliget ! 

Perag n*out ket maro evel ar Vretoned ? 

Ha perag n'oun-me ket maro ive ama 

Rog kaout kement a vez deuz perz ma mab hena ? 

Tudual, ma malloz a daolan war da benn 

Laz da dad, o traïtour, gant kil da vouc'hal wen. 

ni 



An Droüiz ; TüDüAL ; mr vagad Romaned 

(Ar Româtied en em daol war ar belek koz, hag unati asezo a saok e ^tie 
en e gorf.) 

ToiKiAL (o indal gsmt ar gounnar.) 

Gwaskerien ha laêron ! Choui zanto pouez ma doni* 
Keid ma iudo er gwez aveliou ar gwalom 
Ha keid ma vo komzet iezou ar Vretoned 
Birviken en hon Bro na reno Romaned. 



(Gant houam e voudhal e la:( daou vre\eller 
Al laonen lem a lam evel eun èr-wiber, 
Evel bleii goue:( ar c*hoat e stourm ar Arvoriady 
Ma \ eo ru:(iet an dro gant heradur e wad. 
Eurflem :(0 et *n e c'har hag unan en e vron : 
Tudual Moue-^Melen na goH ket e galon, 
Stourm a rea:^ heieg ma oè faoutet e henn : 
Neu:(e koue:(a:( a-hlom war c'hla:(ur an dachen.) 



Ar Romaned (o tec'hi.) 

Lazet an Arvoriad ha lazet ar belek. 
Prest e reno ama ar Roman kalonek. 

IV 



An Droüiz. E Vab 
(O daou gourvezet war an douar hag o vond da vervel.) 

TuDUAL (gant eur vouez izel.) 

KoU a ran ma zam gwad dre ma fewar gouli, 
Me glev pouez ar maro war ma holl ezili... 

An Drouiz koz (touUet e goste, a glev e vab hag a hanter-zav) 

Bennoz warnout, ma mab I Bennoz araog mervel ! 
Laka ? eo brao koueza evid Bro hon c'havel ? 
Evelse e varve Arvoriz koz gwechall, 
Hag evelse varvint e-barz meur a gann all. 
An ankou zo brema eun dudi d'am c'halon : 
Marvomp anUt ma mab, e-kreiz ar c'hoajou dôn.... 



«>^^W^<»^^^W<MM 

An dra-ma a dle bout lennet 
Hepken gand ar gwir Vretoned. 
Kazus e vô dV Challaoued. 



Emgann Skrignak 

(Bet ar 4 Thermidor anlV dela Répuhlique, hervez paperoü koz.) 



En hano 'n Tad hag ar Mab hag ar Spered Santel 
Kemer a ran ma zelen vid kana ar Brezel 
Evid kana emgannou hag a zo bet gwechall 
Etre potred ar vro-ma ha soudarded Bro Chall. 
Selaouet kemeni hini a zo den a galon 
An traou a gano ar Barz a zo holl traou gwirion, 
Nemed eo red o lâret gand pouell ha gwirione, 
Selaouet hag adkanet anê d'ho pugale. 

Parrez Skrignak a zo bet brudet a hoU viskouaz, 
Skrignegiz zo tud kaled ha diez o argas 
Potred hag o deuz miret gand o gwiskamancho 
Kredennou an amzer goz ha karantez o Bro. 
Vid kabestra an dud-ze, vid ar Chouan tuet 
Hag o harz d'en em gavout o-unan Chouanted 

Oa digaset soudarded euz a gear Montroulez 

Hag er bourk oant bet lojet war goust an dudou keaz. 

Daou-ugent oa dioute, daou-ugent soudard Gall 

Hag a vastare ar vro, digare hi diwall. 

Digar ouz ar vourc*hizien, kemerent o zier, 

Ha kement tra o devoa e laêrent dibleder. 

Mare-mare war ar meaz vize great eun droiad 

Ha great eun dastumaden a vevanz hag a goat, 

Ed, avalou, plouz ha foên, saout, denved hag oc*hen 

Vize dastumet gante ha laêret d'o ferc'hen. 

Vid paêamant e roent assignadou paper. 

« Kerz, Breton^ da Vontroulez, ma vi pacet em-ber ! » 

Siwaz I Pa iê ar Breton da glask da Vontroulez 

Na vized ket pell amzer araog hen teul er-meaz. 

Meur a wech eo bet gwelet (re aliez, siwaz,) 

Ar Vretoned o plega dindan an taoliou baz 

Meur a wech ive zo bet gwelet Bretoned balc'h 

O sevel o fenn nerzus evid lâret : « Awalc'h 1 » 

Ar iouc'h « Awalc'h » neuz sonet war dosennou Skrignak 

Skrignegiz hoU a-unan d'en em difenn zo sug : 

Sethu 'deuz en em glevet war ar meaz tro war dro 

Da stourm ouz ar Challaoued ha d'o c'has 'meaz ar vro. 

Hep mestr, hep penn, hep rener, o deuz en em glevet 

Da lammet war greiz ar bourk hep goùt d'ar soudarded. 

Eur sulvez vintin zo bet merket vid an devez : 

Gwaz d'ac'h hoU mar vec*h tizet, soudarded Montroulez I... 

(Petra bennag, e lârer, eun den zizoloaz, 

Vid ugent skoed, pe vuioc'h, ar mennoz d'ar Re Chlaz). 

EUR CHOUAM A VKEIZ-IZEL 



Ar vrud a ro da gredi e oant 

[en em vodet 
Er gear a Geforc'h, arog moned 

[d'ar soudarded. 
Gand darn è oa filc'her hir staget 

[war bek eur wall, 
Gand darn 4x\\ ferc'hier eur biz, 

[torret an daou viz all . 
Gant daou pe dri fuzulliou hng 

[eur c'hlezc bennag : 
Sethu eno oa bagad kouerien 

[parrez Skrignak. 
Dre wenojen ar Groaz-Ru ha 

[lannou Lanuzon, 
Skrignegiz a valee, herder en o 

[c'halon. 
Sethu 'maint erru brema en 

[traonien Mill An Têr, 
Ar bourk a zo dirazo, war an 

[dosen kenver. 

Eur sul vintin tigwezaz an dar- 
[voud e kontan, 

An heol a zave duze, heol eur 
[beurevez han, 

Ar voren a beurdeuze, hag an 
[evnedigo, 

A hirvoude vid ar re a gerze d'ar maro. 



En eur dostaat ouz ar bourk e stardchont o bagad, 
Mond a rcent kalonek^ skoa ouz skoa, troad ouz troad. 

Oant en zonj tizet greiz-hoU en o zouU ar Re C*hlaz, 

Hint o-unan oa tizet ha dismantret, siwaz ! j 

An daou-ugent soudard Gall o doa klevet an dro, f| 

En em guzet e oant holl en kear ar re varo, ! 

Er vered, dreg ar beziou hâ dreg ar mogeriou, ] 

Troet war zu ar Sav-Heol begou o fuzulliou. \ 

A-boan eo bet dispaket war greiz an dachen vraz I 

Bandennou ar Vretoned, daou ugent tenn strakaz. 

Eur boulc'h spontus a zo gret en renkou Skrignegiz, 

Ha kerkent, eur iouc'h glac'har a zavaz en nev briz. 

a D'ar vered ! Bec'h d*ar vered ! » Sethu ar hopaden, 

Mez allaz, uhel ar vur, hag ar skalierou stenn. 

Ann tennou a ra distruj en-touez ar Vretoned 

A gendalc'h gand kounnar braz stourm ouz ar Challaoued, 

Eur rc bennag, iaouankoc*h, a lammaz ar voger 

Hag a lazaz daou zoudard gand taoliou o c'hreger 

Mez buan int bet kouezet, treuzet ha toullgovet 

Gand ar « vaïonnettezou » skoazel ar Challaoued. 

Oa ket peurzonet seiz eur na chome ken eun den 

War dachen vraz bourk Skrignak da ober siourmaden, 

Nemed ar c*horfou maro em mesk ar filc'her hir, 

Dilezet pa n'allent ket stourm ouz an armou dir. 

An Trec'h oa gand ar Re Chlaz..., mez tri de tremenet, 
E kuitchont ar bourk didrouz, kement aon o doa bet ! 

Oant eno war ar reier a zo e-harz Plourac'h, 

O tibri, o kozeal diwar-benn an Dispac'h, 

Bretoned vad e oant holl, deuz Skrignak, Bolazek, 

Darn deuz Plourac'h ha Karnot, ha dam a Bluskellek. 

Na oant ket ouspenn daou c'hant, mez o bro vesent mad. 

Hirie en koste Gwengamp ha varc'hoaz en Argoat. 

Ar mestr anê oa hanvet gantê Herve Saisy, 

Eun den eon ha kalonek, Breton gwir hag hep si. 

E oant war reier Plourac'h, diwar bere weler 

Hent Montroulez o kildrei a-dreuz d'al lanneier. 

Da c'houec'h eur euz an inder e klevchont eur gri vraz 
O sevel euz beg an tour beteg ar wabren c'hlaz, 

Kri-fors sakrist bourk Plourac'h o vond d'e Attgeïus 
Pa welaz ar soudarded o tond d'an daoulam ruz, 
O tond dreuz d'al lanneier ha d'an henchigou striz 
Vel eun êr c'hlaz o tiruill hec'h ailledennou briz. 
Hag hep sôn an AngeJus sethu ar sakrist koz 
O tiredek d'ar warem lec'h ma oant o repoz. 



EN GED WAR VORD EUN HRNT 

— « Bretoned, e lavaraz, me zeu da gemenn d'ac'h 
E ma 'r Re Chlaz o tiskenn gand lanneier Plourac'h 
Benn eun hanter-eur bennag e vint ama pignet 
Mar na zeut buan da stourm e vefomp hoU kollet. » 
Oa ket peurlâret e gomz ma oa krapet Saisy 
Var ar roc'h an uhela vid gallout arvesti 
Ouz ar menez e-kenver. Ha vid gwir e welaz 
O tiskenn gand ar rozen pemp kant brezeller Glaz» 

« Savet! Savet! Chouanted euz a goste Plourac'h, 
Poènt eo 'n em lakat en gward ! Savet p*her lâran d'ac'h ! 
Sethu ahont penip kant soudard o tond euz Montroulez 
Digaset int gand Ponson vid hon bouta er-meaz ! 
N'euz ket daou c'hant ahanomp, kouskoude dalc'homp mad 
Kuzomp dreg bep a roc'hel ha gwerzomp ker hon gwad ! » 

Ar Re Chlaz doa diskennet ar meneziou uhel 
Arru oant 'barz an draonien ha staget da zevel 
Ar grec'hen a gas d^ar bourk zo war grib an dosen. 
Doa ket krapet kant goured, strakaz eiz ugent tenn. 
Boulejou ar Vretoned a vuke mad, me gred, 
Rag pemp renk euz an arme a zo bet diskaret. 
Ar re a heuille, dispont, a zalc'haz mond bepred 
Gand m'o doa touet touet distruj bagad ar Chouanted. 
Eiz ugent tenn prest goude a-nevez a strakaz, 
Ha pewar renk soudarded maro-mik a gouezaz ! 
Mez ar re all a lammaz dreist o breudeur lac'het 
Ha war grec'h, war grec'h arre, eneb d'ar Vretoned. 
Oant ket ken tregont goured deuz kriben ar reier 
Pa c',h êz eiz ugent tenn all da voulc'ha o niver. 
War grec'h, war grec'h arre, hep diskuiz nag ehan ! 
« Red e vo d'emp, mignoned,'a grog-korf en em gann 
Eme Herve a Saisy. Penn ho fuzull skoulmet 
Ar gontell-lâz zo gancc'h ouz ho koste staget ! » 
Renk kenta ar soudarded oa o paouez sevel 
War ben ar gerrek tosta, mez na chomaz ket pell. 
Ar Chouanted gand kounnar o diskaraz abred 
Hag o c'horfou a sachaz d'o heul o c'honsorted. 
Mez kement a oa outê m'eo kelc'hiet ar gcrrek 

. Ha meur a Vreton lazet a gouezaz el lannek. 
« Tec'homp brema, 'me Saisy, 'n em virpmp Vid ar Vro 
« Koat ar Roue zo aze, ha hennez hon c*huzo. » 
Ar Chouanted 'deuz neuze o reier dilezet 
Ha dre an henchou douna d'ar c*hoat ez int redet. 
Ken pa zeuaz ar Chlazed da furcha ar reier 
Netra *bed n'o deuz kavet, nemed o bouteier. 



Koulskoude klevchont buan e oa ar sakrist koz 
Eo en nevoa embannet o arru, da zer-noz, 
Hag evid tenna venjanz vid o breudeur lazet 
War zu e di int redet evid hen kemeret. 
« Pelec'h ema, emezo, perc'hen al lojen-ma ? » 
« Ho tigare^ soudarded, emomp holl o koania ! » 
Raktal eur serjant hudur barz an ti zo saiiiet, 
Sakrist, gwreg ha bugale en deuz bet chadennet. 
« Kasomp an traïtourien-ma da bete Montroulez 
Hag eno e vint roet d'ar « gwiilotinerez ». 
Selaouet brema penoz, hervez lavar ar vro, 
Ec'h eo bet laket goude ar sakrist d'ar maro. 

Goude o zroiou mezek en Ploiiiac'h ha Keme 

E kerzaz o bandennad war zu ar Mene Bre. 

A boan ma oant arruet en kichen Koat an Noz 

Ma krozmolaz eur soudard : « Kouezet ec'h eo an noz 

An awel a zo gwall griz, ha me meuz anoued. 

Eun tantad gand ar sakrist ha mar vefe c'houezet ? » 

Ar re all, kriz ha digar keraent hini a oa, 

Gand braz lawenidigez o deuz respontet : la ! 

Gand lann sec'h ha keuneud kraz enn tantad zo bet gret 

Hag ar c'hloc*her dizeürus en beo zo bet devet. 

Neuze evid reï d'ezan taol ar raaro, eur Glaz 

A leuskaz eun tenn fuzuU e-kreiz e vruched noaz. 

E wreg hag e vugale, kaset da Vontroulez 

Zo bet choraet er prizon pad hanter o buez. 



Brezellourien Breiz-Izel en Koat Frêo oa kuzet, 
Koat Frêo, pe Koat ar Roue^ vel oa neuze hanvet. 
O klevet oa digouezet eun darvoud ken spontus 
Gand sakrist paour ar barrez hag e wreg falleürus 
Ar Chouanted a douaz venji e ludu kraz 
A oa bet kas-digaset a-dreuz d'an henchou braz. 
Er gear a Vilin-Hiivern, barz.en parrez Plourac'h 
Oa eun den hanvet Ar Rouz hag a boanie e wac'h 
Vid spia ar Chouanted ha lâret o hano 
Da dud deut euz a Bariz da ober reuz er vro. 
E garg a Varner a beuc'h n'hen saveteaz ket ; 
Vit buez ar sakrist koz e hini a oa red. 
Merket oa bet an nozez lec'h raa tlee raèrvel 
An trubard a draïtoure berade bro e gavel. 

Ha d'ar c'houlz oa bet laket, c'houec'h Chouan zispakaz 
Deuz Koat-Frêo hag e-tresek Milin-Hilvem a gerzaz. 

« Hola ! perc'hen an ti-ma, an noz zo ien ha kri 

Digoret an nor d'emp-ni, 'momp eun tam da zibri. » 

« Ama na ve digoret 'med d'ar sitoïaned 

Ha c'houi a zo dioutê, pe deuz ar Chouanted ? » 

Na oa ket peurachuet gand Ar Rouz penn e zôn, 

Ma oa eilpennet an nor gand skoaz âr c'houec'h Breton 

Ma oant dija kreiz an ti, ha krog da chadenna 

Ar paour keaz bamer a beuc'h, na rê nemed krena. 

Na oa den gantan nemed eur vatez, tort ha koz 

A iez da guz er zolier pa glevaz trouz eh noz. 

Pa oa chadennet Ar Rouz^ dibled ouz e zaêro 

Eur Chouan a c'houlennaz : a Pehin' vo e varo ? » 

— « Gret e vo d'ezan, 'mezê, vel da zakrist Plourac'h I » 

— « Goulen da bardon, Ar Rouz, bevet ec'h euz awac'h ! 
Da fallagriez zo braz, arru tost ar mare 

Ma vo barnet da vuez dirag Lez-Vam Doue ! I 3* 

Da bete gronch an traïtour e zo berniet banal, 

Hag an tan zo bet c'houezet e-barz ar chiminal. 

Pa zantaz e zivorzed da genta o loski 

E lavaraz : « Ma Doue, me meuz trahisset tri I » 

Pa zeuaz teodou an tan beteg pouU e galon 

<K Me meuz trahisset pewar ! O ma Jezuz pardon ! » 

Ha pa lipaz ar flammou e zivieuz hag e vek : 

<r Pardon, pardon, me meuz gret dic'houga ouspenn dek 1 » 

— c Vid hema na werzo ken, eme ar Chouanted, 
Neb a ginnig e vuez vid Bro ar Vretoned I » 

Pa beurnijaz e ene *meaz e gorf d'an ifem 
Ar c'houec'h Chouan a oa pell euz a Vilin-Hilvem, 
Pell euz a Vilin^Hilvern, war zu Koat ar Roue 
Evid konta d'o breudeur e oa venjet o re. 



-={^ DIVEZ 5^ 
^ ^ 



Digiti: 



zedbyGoOgle 



mmmmmmmmmdfimmm 



TAOLEN 



Delliennou 

COURTE PrÉFACE VII 

Kentskrid X 

I. — GWERZIOU HA MaRONADOU 

I. — Kinnig (Cyiinyg) 5 

II. — Kânonip 5 

III. — Avel hag avel 7 

IV. — Gweledigez kenta 11 

V. — Eil Gweledigez 13 

VI. — Teirved Gweledigez (Ar Beden). 17 

VII. — Maronad Lec'hvien 19 

VIII. — Ar c'hog ru 22 

IX. — Pederved Gweledigez (Eur vodadek a re varo) 26 

X. — Mevel ar roue Grallon 37 

XI. — Me da gar, Breiz I « . . . . 41 

XII. — An erc'h 44 

XIII. — Maronad eur mignon maro 45 

XIV. — Mond dre an noz 48 

X V. — Ma Bro 50 

XVI. — Penn-baz ar Breizad 52 

XVII. — lou ! S5 

XVIII, — Mouez an orolach 57 

XIX. — Evid peorien Karnot 59 

XX. — Kimiad da Vro-Geumri (Henffycb well i Gymru) 6i 



igitizedbyGoOgle 



142 TAOLEN 



XXI. — N*anve2ez-te ket ar boan guzet ? 63 

XXII. — Ar c*horn-boud arm 65 

XXIII. — Dall Korle 67 

XXIV. — Delliou sec*h 70 

XXV. — Malloz ar Barz koz o vervel 72 

XXVI. — Ar pircMiirin klanv e galon 75 

XXVII. — Hent ar gear 79 

XXVIII. — Moueziou an noz 82 

XXIX. — Bro goz ma zadou 84 

XXX. — Daoulagad ar stered (LUgaid y ser) 87 

II. — SÔNIOU HA KaNAOUENNOU 

I. — Huanaden 93 

II. — £n eur glask kistin 94 

III. — Melia 97 

IV. — Melia 100 

V. — Melia. 102 

VI. — Melia 104 

VII. — Hudurnez 106 

VIII. — Ma c'houlm vihan • 109 

IX. — Mcrc'hed iiz 

X. — Kanaouen ar c*hloarek iaouank 113 

XI. — Kanaouen ar martolod • 115 

XIÏ. — En eun hostaleri a Vro-Chall 117 

III. — Barzonegou 

I. — An Drouiz hag e vab 125 

Emgann Skrignak 1 30 



II. — Dindan ar Chouannerez , 

Emgann Plourac h 1 34 

Taolen 141 

Taolen ar skeudennou • • • , 143 



igitizedbyGoOgle 



TAOLEN AR SKEUDENNOU 

GREAT GANT « PWYNTIL MeIRION » HA HaMONIC 



Dellieniiou 

I . Poltred Taldir {Hamonic) iv 

2 • An delen dir {Eâwards) • • • v 

3 . Kinnig {Edwards), • 3 

4. Eur barz o tougen kleze Arzur (Edwards) 5 

5 . Eur Breton o huvreal tal e dan (Edwards) 8 

6. An heol o vond da guzet dreg ar Mene Du {Edwards) ji 

7. Tour eur chapel vihan (Edwards) c 13 

8. Ar c'hog ru (Edwards) '. 22 

9. Eur c'hasteU koz (Edwards) 37 

lo, Uz da gorf ma mignon e zo laket eur bez {Edwards) 46 

II • Enor d'ar re a zoug bepred 

Gwiskamanchou ar Vretoned (Edwards) 55 

12. Petra lavar da vouez d*in-me ? (Edwards) 58 

1 3 • Dall Korle (Hamonic) 69 

14. Bevet meuz keid hag ar brini (Hamonic) 73 

1 5 . Skeuden ar garante (Hamonic) • 90 

16. Melia (Hamonic) 97 

17. Hudurnez (Hamonic) 106 

18. Deuz taol eun hostaleri (Hamonic) 119 

19. Eur chouan a Vreiz-Izel (Hamonic) • 132 

20. Kernevad o c'hedal ar soudarded (Hamonic) 134 

21 . £n ged war vord an hent (Edwards) 135 



.^W^^^W.>^^<»»MV 



igitizedbyGoOgle 



7-1900. — Saint-Brieuc. Imprimerie Rciié Prud^honme 



Digiti: 



zedbyGoOgle 



igitizedbyGoOgle 



igitizedbyGoOgle 



igitizedbyGoOgle 



igitizedbyGoOgle 



DU MÊME AUTEUR 



^m**00k^Mn^0tMt00 



An Hirvoudou (Les Soupirs), 1899, R.Prud'homme, 
Saint-Brieuc. — Prix, 2 francs. 

Ar Bourc'hiz lorc^hus, (^Le Bourgeois glorieux), 
comédie bretonne en 3 actes, représentée le 20 aoùt 
1899 par la troupe indigène de Ploujean (Finistère), 
traduite en gallois par Danie Rees. — Prix, fr. 30. 

Gwerziou Abhervé ha Taldir, brochure de vers 

EN PRÉPARATION 

NigoudemBerehar, Mestr-Skol, comédie bretonne 
en 2 actes. 

Eanaouennou, chansons bretonnes avec musique. 
— Lafolye, Vannes. 



Prix de An Delen Dir, 2 fr. 25. 

